cyanic-selkie/wikianc huggingface dataset:
ವಾಲ್ಟ್ ಡಿಸ್ನಿ
"ಡಿಸ್ಸ್ನೀಸ್‌ ಫಾಲಿ": ಸ್ನೋ ವೈಟ್‌ ಅಂಡ್‌ ದಿ ಸೆವೆನ್‌ ಡ್ವಾರ್ಫ್ಸ್
ಡಿಸ್ನಿ ಸ್ಟುಡಿಯೊದ ಗುಣಮಟ್ಟ ಉತ್ತಮಗೊಳಿಸಲು ಈ ವಿನ್ಯಾಸ-ಅಭಿವೃದ್ಧಿ ಮತ್ತು ತರಬೇತಿಯೆಲ್ಲವನ್ನೂ ಬಳಸಲಾಯಿತು. ಇದರಿಂದಾಗಿ ವಾಲ್ಟ್‌ ಡಿಸ್ನಿ ನಿರೀಕ್ಷಿಸಿದ ಗುಣಮಟ್ಟವನ್ನು ಈ ಸ್ಟುಡಿಯೊ ಚಲನಚಿತ್ರಕ್ಕೆ ನೀಡಬಹುದೆಂಬ ಅಶಯವೂ ಇತ್ತು. 1934ರಿಂದ 1937ರ ಮಧ್ಯಭಾಗದಲ್ಲಿ ಸ್ಟುಡಿಯೊದಲ್ಲಿ ಹಣದ ಕೊರತೆಯುಂಟಾಗುವ ವರೆಗೂ, ಸ್ನೋ ವೈಟ್‌ ಅಂಡ್‌ ದಿ ಸೆವೆನ್‌ ಡ್ವಾರ್ಫ್ಸ್ ಎಂದು ಹೆಸರಿಸಲಾದ ಈ ಚಲನಚಿತ್ರವು ಪೂರ್ಣಪ್ರಮಾಣದ ನಿರ್ಮಾಣ ಹಂತದಲ್ಲಿತ್ತು. ಸ್ನೋ ವೈಟ್‌ ಚಲನಚಿತ್ರ ಪೂರ್ಣಗೊಳಿಸಲು ಬೇಕಾದ ಹಣ ಪಡೆಯಲು, ವಾಲ್ಟ್‌ ಡಿಸ್ನಿ ಈ ಚಲನಚಿತ್ರದ ಕರಡು ಭಾಗವನ್ನು ಬ್ಯಾಂಕ್‌ ಆಫ್‌ ಅಮೆರಿಕಾದ ಸಾಲದ ಅಧಿಕಾರಿಗಳಿಗೆ ತೋರಿಸಬೇಕಾಯಿತು. ಚಲನಚಿತ್ರ ಪೂರ್ಣಗೊಳಿಸಲು ಬ್ಯಾಂಕ್‌ ,ಡಿಸ್ನಿ ಸಂಸ್ಥೆಗೆ ಅಗತ್ಯ ಹಣದ ಸಾಲ ನೀಡಿತು. ಪೂರ್ಣಗೊಂಡ ಚಲನಚಿತ್ರದ ಪ್ರಥಮಪ್ರದರ್ಶನ 21 ಡಿಸೆಂಬರ್‌ 1937ರಂದು ಕಾರ್ಥೆ ಸರ್ಕಲ್‌ ಥಿಯೆಟರ್‌ನಲ್ಲಿ ನಡೆಯಿತು. ಚಲನಚಿತ್ರವು ಮುಗಿದ ಕೂಡಲೆ, ವೀಕ್ಷಕರೆಲ್ಲರೂ ಎದ್ದು ನಿಂತು ಸ್ನೋ ವೈಟ್‌ ಅಂಡ್‌ ದಿ ಸೆವೆನ್‌ ಡ್ವಾರ್ಫ್ಸ್ ಚಲನಚಿತ್ರವನ್ನು ಶ್ಲಾಘಿಸಿ ಕರತಾಡನ ಮಾಡಿದರು. ಅಮೆರಿಕಾದಲ್ಲಿಯೇ ಮೊಟ್ಟಮೊದಲ ಆನಿಮೇಟೆಡ್‌ ಹಾಗೂ ಟೆಕ್ನಿಕಲರ್‌ ಚಲನಚಿತ್ರ ಸ್ನೋ ವೈಟ್‌ ಫೆಬ್ರವರಿ 1938ರಲ್ಲಿ ಬಿಡುಗಡೆಯಾಯಿತು. ಹಿಂದೆ 1936ರಲ್ಲಿ ಡಿಸ್ನಿ ಸಂಸ್ಥೆಯ ವ್ಯಂಗ್ಯಚಲನಚಿತ್ರಗಳ ವಿತರಕರಾಗಿದ್ದ RKO ರೇಡಿಯೊ ಪಿಕ್ಚರ್ಸ್ ವಿತರಣಾ ಉದ್ಯಮದತ್ತ ಗಮನ ಕೇಂದ್ರೀಕರಿಸಲು ತನ್ನ ವ್ಯಾನ್‌ ಬ್ಯೂರನ್‌ ಸ್ಟುಡಿಯೊಸ್‌‌ನ್ನು ಮುಚ್ಚಿತು. RKO ರೇಡಿಯೊ ಪಿಕ್ಚರ್ಸ್ ಹೊಸ ಒಪ್ಪಂದದಂತೆ ಸ್ನೋ ವೈಟ್‌ ಚಲನಚಿತ್ರವನ್ನು ಬಿಡುಗಡೆಗೊಳಿಸಿತು. ಈ ಚಲನಚಿತ್ರವು 1938ರ ಅತಿ ಯಶಸ್ವಿ ಚಲನಚಿತ್ರವಾಯಿತು; ಚಿತ್ರಮಂದಿರಗಳಲ್ಲಿ ತೆರೆಕಂಡ ಇದು $8 ದಶಲಕ್ಷಕ್ಕಿಂತಲೂ ಹೆಚ್ಚು ಆದಾಯ ಗಳಿಸಿತು.
ಆನಿಮೇಷನ್‌ನ ಸ್ವರ್ಣಯುಗ
ಸ್ನೋ ವೈಟ್‌ ನ ಯಶಸ್ಸು ವಾಲ್ಟ್‌ ಡಿಸ್ನಿಯವರಿಗೆ ಒಂದು ಪೂರ್ಣಪ್ರಮಾಣದ, ಏಳು ಸಣ್ಣ ಗಾತ್ರದ ಆಸ್ಕರ್‌ ಪ್ರಶಸ್ತಿ ಪ್ರತಿಮೆಗಳನ್ನು ಜಯಿಸಿಕೊಟ್ಟಿತು. ಇದರ ಫಲವಾಗಿ, ಬರ್ಬ್ಯಾಂಕ್‌ನಲ್ಲಿ ವಾಲ್ಟ್ ಡಿಸ್ನಿ ಸ್ಟುಡಿಯೊಸ್‌ಗಾಗಿ ಹೊಸ ಆವರಣ ನಿರ್ಮಿಸಲು ಸಾಧ್ಯವಾಯಿತು. ಇದು ವಾಣಿಜ್ಯ-ವ್ಯವಹಾರಕ್ಕಾಗಿ 24 ಡಿಸೆಂಬರ್‌ 1939ರಂದು ಆರಂಭವಾಯಿತು. ಸ್ನೋ ವೈಟ್‌ ಡಿಸ್ನಿ ಸಂಸ್ಥೆಯ ಯಶಸ್ಸಿನ ಶಿಖರ ಮಾತ್ರವಲ್ಲ, ಡಿಸ್ನಿ ಸಂಸ್ಥೆಯ ಆನಿಮೇಷನ್‌ನ ಸ್ವರ್ಣಯುಗಕ್ಕೆ ನಾಂದಿಯಾಯಿತು. ಆಗತಾನೆ ಪಿನೊಚಿಯೊ ಪೂರ್ಣಗೊಳಿಸಿದ ಚಲನಚಿತ್ರ ಆನಿಮೇಷನ್‌ ಸಿಬ್ಬಂದಿ ಫ್ಯಾಂಟೆಸಿಯಾ  ಮತ್ತು ಬಾಂಬಿ  ನಿಮಿತ್ತ ತಮ್ಮ ಕಾರ್ಯ ಮುಂದುವರೆಸಿದರಲ್ಲದೆ, ಆಲೀಸ್‌ ಇನ್‌ ವಂಡರ್ಲೆಂಡ್‌  ಮತ್ತು ಪೀಟರ್‌ ಪ್ಯಾನ್‌  ಚಲನಚಿತ್ರಗಳ ನಿರ್ಮಾಣದ ಆರಂಭಿಕ ಹಂತಗಳಲ್ಲಿಯೂ ಸಕ್ರಿಯರಾದರು. ಕಿರು ವ್ಯಂಗ್ಯಚಲನಚಿತ್ರಗಳ ಸಿಬ್ಬಂದಿ ಈ ಸಮಯದಲ್ಲಿ ಸಿಲ್ಲಿ ಸಿಂಫನೀಸ್‌ ಸಂಬಂಧಿತ ಕಾರ್ಯಗಳನ್ನು ಪೂರ್ಣಗೊಳಿಸಿ, ಮಿಕ್ಕಿ ಮೌಸ್‌, ಡೊನಾಲ್ಡ್‌ ಡಕ್‌ , ಗೂಫಿ  ಮತ್ತು ಪ್ಲೂಟೊ  ವ್ಯಂಗ್ಯಚಿತ್ರ ಸರಣಿಗಳೊಂದಿಗೆ ತಮ್ಮ ಕಾರ್ಯ ಮುಂದುವರೆಸಿದರು.
ಕಳೆದ 1930ರ ದಶಕದ ಅಪರಾರ್ಧಭಾಗದಲ್ಲಿ ಚಿತ್ರಮಂದಿರದ ಪ್ರೇಕ್ಷಕರಲ್ಲಿ ಡೊನಾಲ್ಡ್‌ ಡಕ್‌ ಮಿಕ್ಕಿ ಮೌಸ್‌ನ್ನು ಹಿಂದಿಕ್ಕಿ ಹೆಚ್ಚು ಜನಪ್ರಿಯತೆ ಗಳಿಸಲಾರಂಭಿಸಿದಾಗ, ಆನಿಮೇಟರ್‌ ಫ್ರೆಡ್‌ ಮೂರ್‌ ಮಿಕ್ಕಿ ಮೌಸ್‌ನ್ನು ಪುನರ್ವಿನ್ಯಾಸ ಮಾಡಿದರು.
1941-1945: ಎರಡನೆಯ ವಿಶ್ವಸಮರದ ಸಮಯದಲ್ಲಿ
U.S. ಸರ್ಕಾರವು ತನ್ನ 'ಗುಡ್‌ ನೇಬರ್‌ ಪಾಲಿಸಿಯಂತೆ, ವಾಲ್ಟ್‌ ಡಿಸ್ನಿ ಮತ್ತು ಆನಿಮೇಟರ್‌ಗಳ ತಂಡವನ್ನು ದಕ್ಷಿಣ ಅಮೆರಿಕಾಗೆ ಕಳುಹಿಸಿಕೊಟ್ಟಿತು. ಮುಂಬರುವ ಚಲನಚಿತ್ರ ಸ್ಯಾಲುಡೊಸ್‌ ಅಮಿಗೊಸ್‌ ಗಾಗಿ ಹಣಕಾಸಿನ ನೆರವಿನ ಆಶ್ವಾಸನೆ ನೀಡಿತು.
ಅಕ್ಟೋಬರ್‌ 1941ರಲ್ಲಿ ಡಂಬೊ ಚಲನಚಿತ್ರವು ಬಿಡುಗಡೆಯಾದ ನಂತರ, ಅಮೆರಿಕಾ ಸಂಯುಕ್ತ ಸಂಸ್ಥಾನ ಎರಡನೆಯ ವಿಶ್ವಸಮರ ಪ್ರವೇಶಿಸಿತು. U.S. ಭೂಸೇನೆಯು ಡಿಸ್ನಿ ಸ್ಟುಡಿಯೊ ಸೌಲಭ್ಯಗಳನ್ನು ಪಡೆದುಕೊಂಡು, ತರಬೇತಿ ನೀಡುವಂತಹ ಕಿರುಚಿತ್ರಗಳು ಮತ್ತು ಚಲನಚಿತ್ರಗಳನ್ನು ರಚಿಸಲು ಸೂಚಿಸಿತು. ಹುಮ್ಮಸ್ಸು ನೀಡುವಂತಹ ಕಿರುಚಿತ್ರಗಳಾದ ಡರ್‌ ಫುಹ್ರರ್‌'ಸ್‌ ಫೇಸ್‌ ಮತ್ತು ಚಲನಚಿತ್ರ ವಿಕ್ಟರಿ ಥ್ರೂ ಏಯರ್‌ ಪಾವರ್‌ ನ್ನು 1943ರಲ್ಲಿ ನಿರ್ಮಿಸಲಾಯಿತು. ಆದರೂ, ಸೇನಾ-ಪ್ರಧಾನ ಚಲನಚಿತ್ರವು ಆದಾಯ ಗಳಿಸಲಿಲ್ಲ. ಏಪ್ರಿಲ್‌ 1942ರಲ್ಲಿ ಬಿಡುಗಡೆಯಾದ ಬಾಂಬಿ ಗಲ್ಲಾಪೆಟ್ಟಿಗೆಯಲ್ಲಿ ವಿಫಲವಾಯಿತು. ಡಿಸ್ನಿ ಸಂಸ್ಥೆಯು ಸ್ನೋ-ವೈಟ್‌ ನ್ನು 1944ರಲ್ಲಿ ಪುನಃ ಬಿಡುಗಡೆಗೊಳಿಸಿತು. ಇದರಿಂದಾಗಿ ಡಿಸ್ನಿ ಸಂಸ್ಥೆಯ ಏಳು ವರ್ಷಗಳ ಪುನಃ ಬಿಡುಗಡೆಯ ಸಂಪ್ರಯದಾಯವನ್ನು ಅನುಷ್ಟಾನಕ್ಕೆ ತಂದಿತು. 1945ರಲ್ಲಿ ಬಿಡುಗಡೆಯಾದ ದಿ ತ್ರೀ ಕೆಬಲೆರೊಸ್‌ ಯುದ್ಧಕಾಲದ ಕೊನೆಯ ಆನಿಮೇಟೆಡ್‌ ಚಿತ್ರವಾಗಿತ್ತು.
1945–1955: ಯುದ್ಧ ನಂತರದ ಕಾಲದಲ್ಲಿ ಡಿಸ್ನಿ
ಡಿಸ್ನಿ ಸ್ಟುಡಿಯೊ ಅಗ್ಗಬೆಲೆಯ ಸೂತ್ರದ ಪ್ಯಾಕೇಜ್‌ ಆಧಾರದ ಚಿತ್ರಗಳನ್ನೂ ನಿರ್ಮಿಸಿತು. ಇದರಲ್ಲಿ ವ್ಯಂಗ್ಯ-ಕಿರುಚಲನಚಿತ್ರಗಳ ಸಂಕಲನಗಳಿದ್ದವು. ಇದೇ ಸಮಯದಲ್ಲಿ ಡಿಸ್ನಿ ಸಂಸ್ಥೆಯು ಚಲನಚಿತ್ರಮಂದಿರಗಳಿಗೆ ಪ್ರದರ್ಶನಕ್ಕಾಗಿ ನೀಡಿತು. ಇದರಲ್ಲಿ ಮೇಕ್‌ ಮೈನ್‌ ಮ್ಯೂಸಿಕ್‌ (1946), ಮೆಲೊಡಿ ಟೈಮ್‌  (1948), ಫನ್‌ ಅಂಡ್‌ ಫ್ಯಾನ್ಸಿ ಫ್ರೀ  (1947) ಮತ್ತು ದಿ ಅಡ್ವೆಂಚರ್ಸ್‌ ಆಫ್‌ ಇಕಾಬಾಡ್‌ ಅಂಡ್‌ ಮಿಸ್ಟರ್‌ ಟೋಡ್‌  (1949) ಸೇರಿವೆ. ಕೇವಲ ಎರಡೇ ವಿಭಾಗಗಳಿದ್ದವು: ಮೊದಲನೆಯದು ಕೆನೆತ್‌ ಗ್ರಹಾಮೆ ‌ರ ದಿ ವಿಂಡ್‌ ಇನ್‌ ದಿ ವಿಲ್ಲೊಸ್‌, ಹಾಗೂ ಎರಡನೆಯದು ವಾಷಿಂಗ್ಟನ್‌ ಇರ್ವಿಂಗ್‌ರ ದಿ ಲೆಜೆಂಡ್‌ ಆಫ್‌ ದಿ ಸ್ಲೀಪಿ ಹೋಲೊ ಕೃತಿಗಳನ್ನು ಆಧರಿಸಿದ್ದವು. ಈ ಅವಧಿಯಲ್ಲಿ, ಡಿಸ್ನಿ ಸಂಸ್ಥೆಯು ಸಾಂಗ್‌ ಆಫ್‌ ದಿ ಸೌತ್‌ ಮತ್ತು ಸೊ ಡಿಯರ್‌ ಟು ಮೈ ಹಾರ್ಟ್‌  ಸೇರಿದಂತೆ, ಪೂರ್ಣಪ್ರಮಾಣದ ನಾಟಕ-ಪ್ರಧಾನ ಚಲನಚಿತ್ರ ನಿರ್ಮಾಣದಲ್ಲಿ ತೊಡಗಿತು. ಇದು ನೈಜ ಚಿತ್ರಣ ಮತ್ತು ಆನಿಮೇಟೆಡ್‌ ದೃಶ್ಯಗಳ ಮಿಶ್ರಣ ಹೊಂದಿತ್ತು. ಯುದ್ಧ ಅಂತ್ಯಗೊಂಡ ನಂತರ ಮಿಕ್ಕಿಯ ಜನಪ್ರಿಯತೆಯೂ ಸಹ ಮಾಸಿಹೋಗುವಂತಿತ್ತು.
ಇಸವಿ 1940ರ ಉತ್ತರಾರ್ಧದಲ್ಲಿ, ಸ್ಟುಡಿಯೊ ಗಮನಾರ್ಹವಾಗಿ ಚೇತರಿಸಿಕೊಂಡಿತ್ತು. ಆಲೀಸ್‌ ಇನ್‌ ವಂಡರ್ಲೆಂಡ್‌ ಮತ್ತು ಪೀಟರ್‌ ಪ್ಯಾನ್‌ ನಂತಹ ಪೂರ್ಣಪ್ರಮಾಣದ ಚಲನಚಿತ್ರಗಳ ನಿರ್ಮಾಣ ಮುಂದುವರೆಸಿತು. ಇವರೆಡನ್ನೂ ಯುದ್ಧ ಸಂದರ್ಭದಲ್ಲಿ ಸ್ಥಗಿತಗೊಳಿಸಲಾಗಿತ್ತು. ಜೊತೆಗೆ, ಸಿಂಡೆರೆಲಾ ಎಂಬ ಹೊಸ ಚಲನಚಿತ್ರದ ನಿರ್ಮಾಣವನ್ನು ಆರಂಭಿಸಿದರು. ಸ್ನೋ ವೈಟ್‌ ಅಂಡ್‌ ದಿ ಸೆವೆನ್‌ ಡ್ವೊಫ್ಸ್‌ ನಂತರ ಸಿಂಡೆರೆಲಾ ಅತಿ ಹೆಚ್ಚು ಯಶಸ್ಸು ಪಡೆದ ಚಲನಚಿತ್ರವಾಯಿತು. ಡಿಸ್ನಿ ಸ್ಟುಡಿಯೊ 1948ರಲ್ಲಿ ಟ್ರೂ-ಲೈಫ್‌ ಅಡ್ವೆಂಚರ್ಸ್‌ ಎಂಬ ಪ್ರಕೃತಿ-ಪ್ರಧಾನ ಚಲನಚಿತ್ರಗಳ ಸರಣಿಯನ್ನು ಆರಂಭಗೊಳಿಸಿತು. ಇದರಲ್ಲಿ ಮೊದಲನೆಯದು ಆನ್‌ ಸೀಲ್‌ ಐಲೆಂಡ್‌. ಪೂರ್ಣಪ್ರಮಾಣದ ಚಲನಚಿತ್ರಗಳ ಮೂಲಕ ಡಿಸ್ನಿ ಸಂಸ್ಥೆಯು ಭಾರೀ ಯಶಸ್ಸು ಗಳಿಸಿದರೂ, ಅದರ ವ್ಯಂಗ್ಯ-ಕಿರುಚಲನಚಿತ್ರಗಳು ಹಿಂದಿನ ಜನಪ್ರಿಯತೆ ಉಳಿಸಿಕೊಳ್ಳಲಾಗಲಿಲ್ಲ. ಚಲನಚಿತ್ರ ವೀಕ್ಷಕರು ವಾರ್ನರ್‌ ಬ್ರದರ್ಸ್‌ ಸಂಸ್ಥೆ ಮತ್ತು ಅದರ ಪ್ರಮುಖ ಆಕರ್ಷಣೆಯಾದ ಆನಿಮೇಟೆಡ್‌ ತಾರೆ ಬಗ್ಸ್‌ ಬನ್ನಿಯತ್ತ ಮುಖ ಮಾಡಿದರು. 1942ರಲ್ಲಿ, ವಾರ್ನರ್ ಬ್ರದರ್ಸ್‌ಗಾಗಿ ವ್ಯಂಗ್ಯ ಚಲನಚಿತ್ರಗಳನ್ನು ನಿರ್ಮಿಸಿದ ಲಿಯೊನ್‌ ಷ್ಲೆಸಿಂಗರ್‌ ಪ್ರೊಡಕ್ಷನ್ಸ್‌ ದೇಶದ ಜನಪ್ರಿಯ ಆನಿಮೇಷನ್‌ ಸ್ಟುಡಿಯೊ ಆಗಿ ಹೊರಹೊಮ್ಮಿತು. ಆದರೂ, ಬಗ್ಸ್ ಬನ್ನಿ(ಮಹಿಳೆಯೊಬ್ಬಳು ಮೊಲದ ಕಿವಿ ಹಾಕಿಕೊಂಡ ಪಾತ್ರ)ಯ ಜನಪ್ರಿಯತೆ 1940ರ ದಶಕದಲ್ಲಿ ಹೆಚ್ಚಾಗುತ್ತಿದ್ದಂತೆಯೇ ಡಿಸ್ನಿ ಸಂಸ್ಥೆಯ ಡೊನಾಲ್ಡ್‌ ಡಕ್‌ನ ಜನಪ್ರಿಯತೆಯೂ ಹೆಚ್ಚಾಗತೊಡಗಿತು. 1949ರಷ್ಟರಲ್ಲಿ ಡೊನಾಲ್ಡ್‌ ಡಕ್‌ ಡಿಸ್ನಿ ಸಂಸ್ಥೆಯ ಪ್ರಮುಖ ಸ್ಥಾನದಿಂದ ಮಿಕ್ಕಿ ಮೌಸ್‌ನ್ನು ಕೆಳಗಿಳಿಸಿ ತಾನು ಹತ್ತಿ ಕುಳಿತಿದ್ದ.
1950ರ ದಶಕದ ಮಧ್ಯದಲ್ಲಿ, ಡಿಸ್ನಿ ಸಂಸ್ಥೆಯು ನಾಸಾ ರಾಕೆಟ್‌ ವಿನ್ಯಾಸಕಾರ ವರ್ನರ್‌ ವಾನ್‌ ಬ್ರಾನ್‌ರ ಸಹಯೋಗದೊಂದಿಗೆ ಹಲವು ಶೈಕ್ಷಣಿಕ ಚಲನಚಿತ್ರಗಳನ್ನು ನಿರ್ಮಿಸಿತು: 1955ರಲ್ಲಿ ಮ್ಯಾನ್‌ ಇನ್‌ ಸ್ಪೇಸ್‌  ಮತ್ತು ಮ್ಯಾನ್‌ ಅಂಡ್‌ ದಿ ಮೂನ್‌  in 1955, and 1957ರಲ್ಲಿ ಮಾರ್ಸ್‌ ಅಂಡ್‌ ಬೆಯಾಂಡ್‌. thumb|left|1954ರಲ್ಲಿ ವರ್ನರ್‌ ವೊನ್‌ ಬ್ರಾನ್‌ರನ್ನು ಭೇಟಿಯಾದ ವಾಲ್ಟ್‌ ಡಿಸ್ನಿ.
ಕಾಂಗ್ರೆಸ್‌ ಮುಂದೆ ಸಾಕ್ಷ್ಯ
ಡಿಸ್ನಿ ವಾಮಪಂಥ ವಿರೋಧಿ ಮೋಷನ್‌ ಪಿಕ್ಚರ್‌ ಅಲಯೆನ್ಸ್‌ ಫಾರ್‌ ದಿ ಪ್ರಿಸರ್ವೇಷನ್‌‌ ಆಫ್‌ ಅಮೆರಿಕನ್‌ ಐಡಿಯಲ್ಸ್‌ ಸಂಘಟನೆಯ ಸ್ಥಾಪಕ-ಸದಸ್ಯರಾಗಿದ್ದರು. ಶೀತಲ ಸಮರದ ಆರಂಭಿಕ ವರ್ಷಗಳಲ್ಲಿ - ಅಂದರೆ 1947ರಲ್ಲಿ, ಹೌಸ್‌ ಅನ್‌-ಅಮೆರಿಕನ್‌ ಅಕ್ಟಿವಿಟಿಸ್‌ ಕಮಿಟಿ ಸಮ್ಮುಖದಲ್ಲಿ, ವಾಲ್ಟ್‌ ಡಿಸ್ನಿ ತಮ್ಮ ಹೇಳಿಕೆಯಲ್ಲಿ, ಮಾಜಿ ಆನಿಮೇಟರ್‌ಗಳು ಮತ್ತು ಕಾರ್ಮಿಕ ಒಕ್ಕೂಟದ ಸಂಘಟನಾಕಾರರಾದ ಹರ್ಬರ್ಟ್‌ ಸೊರೆಲ್‌, ಡೇವಿಡ್‌ ಹಿಲ್ಬರ್ಮನ್‌ ಮತ್ತು ವಿಲಿಯಮ್‌ ಪೊಮೆರಾನ್ಸ್‌ರನ್ನು ವಾಮಪಂಥೀಯ ಚಳವಳಿಗಾರರೆಂದು ಟೀಕಿಸಿದರು.
ಮೂವರೂ ಸಹ ವಾಲ್ಟ್‌ ಡಿಸ್ನಿಯವರ ಆರೋಪವನ್ನು ತಳ್ಳಿಹಾಕಿದರು. ರಷ್ಯಾ ಸರ್ಕಾರ ಬಿಡುಗಡೆಗೊಳಿಸಿದ ಆರ್ಕೈವ್ಸ್‌ ಆಫ್‌ ದಿ ಸೊವಿಯತ್‌ ಯೂನಿಯನ್‌ ಪತ್ರಿಕೆಯ ಆ ಸಮಯದ ಲೇಖಕ ಪೀಟರ್ ಷ್ವೇಜರ್ ಪ್ರಕಾರ, ಹರ್ಬರ್ಟ್‌ ಸೊರೆಲ್‌ ಒಬ್ಬ ವಾಮಪಂಥೀಯ ಗೂಢಚಾರ ಎಂದು ಆರೋಪಿಸಲಾಗಿದೆ. HUAC ಮುಂದೆ ಹರ್ಬರ್ಟ್‌ ಸೊರೆಲ್‌ 1946ರಲ್ಲಿ ತಮ್ಮ ಹೇಳಿಕೆ ನೀಡಿದರು. ಆದರೆ ವಾಮಪಕ್ಷದೊಂದಿಗೆ ಅವರ ಸಂಬಂಧ ಸಾಬೀತುಪಡಿಸಲು ಸಾಕಷ್ಟು ಸಾಕ್ಷ್ಯಗಳಿರಲಿಲ್ಲ. ವಾಲ್ಟ್‌ ಡಿಸ್ನಿ ಸ್ಕ್ರೀನ್‌ ಆಕ್ಟರ್ಸ್‌ ಗಿಲ್ಡ್‌ನ್ನು ವಾಮಪಂಥೀಯ ಕಮ್ಯುನಿಷ್ಟರ ಗುಂಪು ಎಂದು ಆರೋಪಿಸಿದರು. 1941ರಲ್ಲಿ ನಡೆದ ಮುಷ್ಕರವು ಹಾಲಿವುಡ್‌ನಲ್ಲಿ ತಮ್ಮ ಪ್ರಭಾವ ಹೆಚ್ಚಿಸಲು ವಾಮಪಕ್ಷ ನಡೆಸಿದ ವ್ಯವಸ್ಥಿತ ಯತ್ನಗಳಲ್ಲೊಂದು.
ಡಿಸ್ನಿಲೆಂಡ್‌ನ ಯೋಜನೆ
thumb|left|ಆಗಸ್ಟ್‌ 1963ರಲ್ಲಿ ಛಾಯಾಗ್ರಹಣ ಮಾಡಲಾದ ಉದ್ಯಾನದ ವಾಯುವ್ಯದಿಂದ ಅಗ್ನೇಯದ ವರೆಗಿನ ಪಕ್ಷಿನೋಟ. ನ್ಯೂ ಮೆಲೊಡಿಲೆಂಡ್‌ ಥಿಯೆಟರ್‌ ಮೇಲ್ಭಾಗದಲ್ಲಿದೆ.ಸ್ಯಾಂಟಾ ಆನಾ ಫ್ರೀವೇ (I-5) ಮೇಲ್ಭಾಗದ ಎಡ ಮೂಲೆ. ಡಿಸ್ನಿಲೆಂಡ್‌ 1940ರ ದಶಕದ ಅಪರಾರ್ಧದಲ್ಲಿ ಶಿಕಾಗೊ ಕಡೆಗೆ ಒಂದು ವ್ಯವಹಾರಿಕ ಪ್ರವಾಸ ಕೈಗೊಂಡ ವಾಲ್ಟ್‌ ಡಿಸ್ನಿ ಮನೋರಂಜನಾ ಉದ್ಯಾನವೊಂದಕ್ಕೆ ಅವರ ಕಲ್ಪನೆಗಳನ್ನು ಚಿತ್ರಗಳ ಮೂಲಕ ಬಿಡಿಸುತ್ತಿದ್ದರು. ಅದರಲ್ಲಿ ಅವರ ಉದ್ಯೋಗಿಗಳು ತಮ್ಮ ತಮ್ಮ ಮಕ್ಕಳೊಂದಿಗೆ ಸಮಯ ಕಳೆಯುವುದನ್ನು ಮನದಲ್ಲಿ ಅವರು ಚಿತ್ರಿಸಿಕೊಳ್ಳುತ್ತಿದ್ದರು. ಕ್ಯಾಲಿಫೊರ್ನಿಯಾದ ಓಕ್ಲೆಂಡ್‌ನಲ್ಲಿರುವ ಚಿಲ್ಡ್ರೆನ್ಸ್‌ ಫೇಯ್ರಿಲೆಂಡ್‌ಗೆ ಭೇಟಿ ನೀಡಿದಾಗ ವಾಲ್ಟ್‌ ಡಿಸ್ನಿಗೆ ಮಕ್ಕಳ ಥೀಮ್‌ ಪಾರ್ಕ್‌ ಬಗೆಗಿನ ಕಲ್ಪನೆ ಹೊಳೆದದ್ದು. ಡಿಸ್ನಿ ಸ್ಟುಡಿಯೊ ಎದುರಿಗೆ, ರಸ್ತೆ ದಾಟಿ, ದಕ್ಷಿಣ ದಿಕ್ಕಿನಲ್ಲಿದ್ದ ಜಮೀನಿಗೆ ಈ ಯೋಜನೆಯನ್ನು ಸ್ಥಳಾಂತರಿಸಲಾಗಿತ್ತು. ಮೂಲತಃ ವಾಸ್ತವಿಕ ಆಲೋಚನಾ ಲಹರಿ, ಕಲ್ಪನೆಗಳನ್ನು ಪರಿಗಣಿಸಿದರೆ ಇನ್ನೂ ದೊಡ್ಡ ಪ್ರಮಾಣದ ಯೋಜನೆಯಾಗಿ ಡಿಸ್ನಿಲೆಂಡ್‌ ನ ನಿರ್ಮಾಣ ಆಗುವುದಿತ್ತು. ಡಿಸ್ನಿಲೆಂಡ್‌ನ ವಿನ್ಯಾಸ ಮತ್ತು ಅಭಿವೃದ್ಧಿಯಲ್ಲಿ ವಾಲ್ಟ್‌ ಡಿಸ್ನಿ ಐದು ವರ್ಷಗಳ ಕಾಲ ಮಗ್ನರಾಗಿದ್ದರು. ಉದ್ಯಾನದ ಯೋಜನೆ ಮತ್ತು ನಿರ್ಮಾಣ ಕೈಗೆತ್ತಿಕೊಳ್ಳಲು, ಅವರು ತಮ್ಮ ಉದ್ದಿಮೆಯ ಒಂದು ಆಧೀನ ಸಂಸ್ಥೆಯಾಗಿ WED ಎಂಟರ್ಪ್ರೈಸಸ್‌ನ್ನು ಸ್ಥಾಪಿಸಿದರು. ಡಿಸ್ನಿ ಸ್ಟುಡಿಯೊಸ್‌ ಉದ್ಯೋಗಿಗಳ ಸಣ್ಣ ಗುಂಪು ಡಿಸ್ನಿಲೆಂಡ್‌ ಅಭಿವೃದ್ಧಿ ಯೋಜನೆಗೆ ಅಭಿಯಂತರ ಮತ್ತು ಯೋಜನೆಗಾರರಾಗಿ ಸೇರ್ಪಡೆಯಾದರು. ಇವರನ್ನು ಇಮ್ಯಾಜಿನಿಯರ್‌ಗಳು ಎಂದುಕರೆಯಲಾಯಿತು.
ತಮ್ಮ ಆರಂಭಿಕ ಯೋಜನೆಗಳನ್ನು ಹರ್ಬ್‌ ರೈಮನ್‌ರಿಗೆ ವಿವರಿಸಿದರು. (ಹರ್ಬ್‌ ರೈಮನ್‌ ಡಿಸ್ನಿಲೆಂಡ್‌ನ ಮೊದಲ ಪಕ್ಷಿನೋಟದ ನೀಲಿನಕ್ಷೆ ಮತ್ತು ದೃಶ್ಯಾವಳಿ ರಚಿಸಿದರು. ಬ್ಯಾಂಕ್‌ ಆಫ್‌ ಅಮೆರಿಕಾದಲ್ಲಿ ಈ ಉದ್ಯಾನಕ್ಕಾಗಿ ಸಾಲ ಕೋರಲು ಅರ್ಜಿ ಸಲ್ಲಿಸಿದಾಗ, ಈ ವಿನ್ಯಾಸವನ್ನು ಬ್ಯಾಂಕ್‌ನ ಅಧಿಕಾರಿಗಳಿಗೆ ತೋರಿಸಲಾಯಿತು). 'ಹರ್ಬೀ, ಇದು ಇಡೀ ಪ್ರಪಂಚದಲ್ಲೇ ಎಲ್ಲೂ ಕಾಣದಂತಹ ವಿನ್ಯಾಸವನ್ನು ಇದು ಹೊಂದಿರಬೇಕು"ಎಂದು ಅವರು ಅಪೇಕ್ಷೆಪಟ್ಟರು. ಇದರ ಸುತ್ತಲೂ ರೈಲುಮಾರ್ಗವಿರಬೇಕು' ಎಂದು ವಾಲ್ಟ್‌ ಡಿಸ್ನಿ ಹೇಳಿದರು.  ತಮ್ಮ ಇಬ್ಬರು ಪುತ್ರಿಯರು ಮತ್ತು ಅವರ ಮಿತ್ರವೃಂದದವರಿಗೆ ತಮ್ಮ ನಿವಾಸದ ಸ್ವಂತ ಜಾಗೆಯಲ್ಲಿಯೇ ಈ ಸೌಲಭ್ಯ ಒದಗಿಸಿ, ತಮ್ಮ ಕ್ಯಾರೊಲ್‌ವುಡ್‌ ಪೆಸಿಫಿಕ್‌ ರೈಲ್ರೋಡ್‌ ರೈಲಿನಲ್ಲಿ ಸವಾರಿ ಕರೆದುಕೊಂಡು ಹೋಗುತ್ತಿದ್ದದ್ದು ವಾಲ್ಟ್ ಡಿಸ್ನಿಯವರಿಗೆ ರೂಢಿಯಾಗಿತ್ತು. ಇದರಿಂದಾಗಿ ಡಿಸ್ನಿಲೆಂಡ್‌ನಲ್ಲಿ ಒಂದು ರೈಲುಮಾರ್ಗ ನಿರ್ಮಾಣಕ್ಕೆ ಅವರಿಗೆ ಸ್ಪೂರ್ತಿ ದೊರಕಿತು.
ಡಿಸ್ನಿಲೆಂಡ್‌ನ ಅದ್ದೂರಿ ಉದ್ಘಾಟನೆ
thumb|right|300px|17 ಜುಲೈ 1955ರಂದು ಉದ್ಘಾಟನಾ ಭಾಷಣ ನೀಡುತ್ತಿರುವ ವಾಲ್ಟ್ ಡಿಸ್ನಿ.ಡಿಸ್ನಿಲೆಂಡ್‌ 17 ಜುಲೈ 1955ರಂದು ಅಧಿಕೃತವಾಗಿ ಪ್ರವೇಶಕ್ಕೆ ಮುಕ್ತವಾಯಿತು. ಉದ್ಘಾಟನಾ ಸಮಾರಂಭದಲ್ಲಿ ಹಾಜರಿದ್ದ ಸಾವಿರಾರು ಜನರ ಪೈಕಿ ರೊನಾಲ್ಡ್‌ ರೀಗನ್‌, ಬಾಬ್‌ ಕಮ್ಮಿಂಗ್ಸ್‌ ಮತ್ತು ಆರ್ಟ್‌ ಲಿಂಕ್‌ಲೆಟರ್‌, ಇವರು ಸಮಾರಂಭದ ಸಹಆತಿಥ್ಯ ವಹಿಸಿಕಾರ್ಯನಿರ್ವಹಿಸಿದರು; ಜೊತೆಗೆ ಅನಾಹೇಮ್‌ನ ಮಹಾಪೌರರೂ ಸಹ ಉಪಸ್ಥಿತರಿದ್ದರು.
ಕ್ಯಾರೊಲ್‌ವುಡ್‌ ಪೆಸಿಫಿಕ್‌ ರೇಲ್ರೋಡ್‌
thumb|1993ರಲ್ಲಿ ಡಿಸ್ನಿಲೆಂಡ್‌ ಮುಖ್ಯ ತಾಣದಲ್ಲಿ ಪ್ರದರ್ಶಿಸಲಾದ ದಿ ಲಿಲ್ಲಿ ಬೆಲ್‌.ವಾಲ್ಟ್‌ ಡಿಸ್ನಿಯವರೇ ಹಡಗಿನ ಪಾಕಶಾಲೆಯ ಮರಗೆಲಸವನ್ನು ಮಾಡಿದ್ದು. 1949ರಲ್ಲಿ, ವಾಲ್ಟ್‌ ಡಿಸ್ನಿ ಮತ್ತು ಅವರ ಕುಟುಂಬ ಕ್ಯಾಲಿಫೊರ್ನಿಯಾದ ಲಾಸ್‌ ಏಂಜೆಲೆಸ್‌ನಲ್ಲಿರುವ ಹೋಮ್ಬಿ ಹಿಲ್ಸ್‌ ಜಿಲ್ಲೆಯಲ್ಲಿನ ವಿಶಾಲ ಪ್ರದೇಶದಲ್ಲಿನ ನವನಿರ್ಮಿತ ನಿವಾಸಕ್ಕೆ ಸ್ಥಳಾಂತರಗೊಂಡರು. ತಮ್ಮದೇ ಆದ ಸ್ವಂತ ರೈಲುಹಳಿ (ಬ್ಯಾಕ್ಯಾರ್ಡ್‌ ರೇಲ್ರೋಡ್‌) ಹೊಂದಿದ್ದ ಹಾಗೂ ವಾಲ್ಟ್‌ ಡಿಸ್ನಿಯವರ ಸ್ನೇಹಿತರಾದ ವಾರ್ಡ್‌ ಮತ್ತು ಬೆಟ್ಟಿ ಕಿಂಬಾಲ್‌ ಸಹಾಯ ಪಡೆದು, ವಾಲ್ಟ್‌ ಡಿಸ್ನಿ ನೀಲಿನಕ್ಷೆ ರಚಿಸಿ, ಕೂಡಲೇ ತಮ್ಮ ಮನೆ ಹತ್ತಿರದಲ್ಲೇ ಕಿರುಪ್ರಮಾಣದ ನೈಜ ಉಗಿಬಂಡಿ ರೇಲ್ರೋಡ್‌ ರಚಿಸುವ ಕಾರ್ಯದಲ್ಲಿ ಮಗ್ನರಾದರು. ಕ್ಯಾರೊಲ್‌ವುಡ್‌ ಡ್ರೈವ್‌ನಲ್ಲಿದ್ದ ತಮ್ಮ ಮನೆಯ ವಿಳಾಸವನ್ನು ಆಧರಿಸಿ, ಈ ರೇಲ್ರೊಡ್‌ಗೆ ಕ್ಯಾರೊಲ್‌ವುಡ್‌ ಪೆಸಿಫಿಕ್‌ ರೇಲ್ರೋಡ್‌ ಎನ್ನಲಾಯಿತು. ಅರ್ಧ-ಮೈಲು ಉದ್ದದ ವಿನ್ಯಾಸರಚನೆಯಲ್ಲಿ 46 ft-ಉದ್ದದ ರೈಲುಹಳಿಗಳು, ವಕ್ರರೇಖೆ-ಆಕಾರದ ತಿರುವುಗಳು, ಮೇಲುಹಾದಿಗಳು, ಮಟ್ಟಸದ ಹಾದಿಗಳು, ಎತ್ತರ ಮಟ್ಟದಲ್ಲಿರುವ ಕಿರು ಹುಲ್ಲು ಹಾಸಿನ ದಾರಿ ಮತ್ತು 90 ft ಶ್ರೀಮತಿ ಡಿಸ್ನಿಯವರ ಹೂಪಾತಿಯ ಕೆಳಗೆ ಹಾದುಹೋಗುವ ಒಂದು ಸುರಂಗ ಮಾರ್ಗ ಸೇರಿದ್ದವು. ಡಿಸ್ನಿ ಸ್ಟುಡಿಯೊದ ರೊಜರ್‌ ಇ. ಬ್ರೊಗೀ ನಿರ್ಮಿಸಿದ ಕಿರುಗಾತ್ರದ ರೈಲು ಇಂಜಿನ್‌ಗೆ ತಮ್ಮ ಪತ್ನಿಯ ಹೆಸರಲ್ಲಿ ಲಿಲ್ಲಿ ಬೆಲ್‌ ಎಂದು ನಾಮಕರಣ ಮಾಡಿದರು. ಉದ್ಯಾನ ಕ್ಷೇತ್ರಗಳ ಮೂಲಕ ಹಾದುಹೋಗುವ ಈ ರೇಲ್ರೋಡ್‌ಗೆ ಖಾಯಂ, ಕಾನೂನಬದ್ಧ ಸಮ್ಮತಿ ಪಡೆಯಲು ವಾಲ್ಟ್‌ ಡಿಸ್ನಿ ತಮ್ಮ ವಕೀಲರ ಮೂಲಕ ಪತ್ರಗಳನ್ನು ಸಿದ್ಧಪಡಿಸಿ, ಅವರ ಪತ್ನಿ ಅವುಗಳಿಗೆ ಸಹಿ ಮಾಡಿದ್ದೂ ಆಯಿತು. ಆದರೆ, ಈ ದಾಖಲೆಗಳು ಸ್ವತ್ತಿನ ಮೇಲೆ ನಿರ್ಬಂಧದ ರೂಪದಲ್ಲಿ ಈ ದಾಖಲೆಗಳನ್ನು ಪರಿಗಣಿಸಿದ ಯಾವುದೇ ಸಾಕ್ಷ್ಯಾಧಾರಗಳಿಲ್ಲ.
ಹೊಸ ಕ್ಷೇತ್ರಗಳತ್ತ ವಿಸ್ತರಣೆ
ವಾಲ್ಟ್‌ ಡಿಸ್ನಿ ಸ್ಟುಡಿಯೊ 1950ರಲ್ಲಿ ದೂರದರ್ಶನಕ್ಕಾಗಿ ಒನ್‌ ಹಾರ್‌ ಇನ್‌ ವಂಡರ್ಲೆಂಡ್‌ ಎಂಬ ವಿಶೇಷ ಕಾರ್ಯಕ್ರಮ ನಿರ್ಮಿಸಿತು. ABC ದೂರದರ್ಶನ ವಾಹಿನಿಯಲ್ಲಿ ವಾಲ್ಟ್‌ ಡಿಸ್ನಿ ಉದ್ಯಾನದ ಹೆಸರಿನಲ್ಲಿ ಡಿಸ್ನಿಲೆಂಡ್‌ ಎಂಬ ಸಾಪ್ತಾಹಿಕ ಧಾರಾವಾಹಿಯ ಸರಣಿಯ ನಿರೂಪಣೆ ಮಾಡಿದರು. ಇದರಲ್ಲಿ ಅವರು ಹಿಂದಿನ ಡಿಸ್ನಿ ನಿರ್ಮಿತ ವ್ಯಂಗ್ಯ ಚಲನಚಿತ್ರಗಳು, ಪೂರ್ಣಪ್ರಮಾಣದ ಚಲನಚಿತ್ರಗಳ ತುಣುಕುಗಳು, ತಮ್ಮ ಸ್ಟುಡಿಯೊದ ಇಣುಕುನೋಟ ಹಾಗೂ ಕ್ಯಾಲಿಫೊರ್ನಿಯಾದ ಆನಾಹೇಂನಲ್ಲಿ ನಿರ್ಮಾಣವಾಗುತ್ತಿರುವ ಡಿಸ್ನಿಲೆಂಡ್‌ ಉದ್ಯಾನವನ್ನು ವೀಕ್ಷಕರಿಗೆ ಪರಿಚಯಿಸಿಕೊಟ್ಟರು.
ಈ ಕಾರ್ಯಕ್ರಮ ಡೇವಿ ಕ್ರೊಕೆಟ್‌ ಕಿರುಸರಣಿಯನ್ನೂ ಒಳಗೊಂಡಿತ್ತು. ಇದು ಅಮೆರಿಕನ್‌ ಯುವಕರಲ್ಲಿ 'ಡೇವಿ ಕ್ರೊಕೆಟ್‌ ಕ್ರೇಜ್‌' ಎಂದೇ ಭಾರಿ ಸಂಚಲನ ಮೂಡಿಸಿತು. ದೇಶಾದ್ಯಂತ ದಶಲಕ್ಷಗಟ್ಟಲೆ ಕೂನ್‌ಸ್ಕಿನ್‌ ಟೋಪಿಗಳು ಮತ್ತು ಇತರೆ ಕ್ರೊಕೆಟ್‌ ನೆನಪಿನ ಗುರುತುಗಳು ಲಾಂಛನಗಳು ಮಾರಾಟವಾದವು. 1955ರಲ್ಲಿ, ಸ್ಟುಡಿಯೊದ ಮೊದಲ ದೈನಿಕ ದೂರದರ್ಶನ ಕಾರ್ಯಕ್ರಮ ಮಿಕ್ಕಿ ಮೌಸ್‌ ಕ್ಲಬ್‌ ಆರಂಭವಾಯಿತು. ಇದು ವಿವಿಧ ಅವತಾರ-ಅವತರಣಿಕೆಗಳಲ್ಲಿ 1990ರ ದಶಕದಲ್ಲಿಯೂ ಸಹ ಮುಂದುವರೆಯುತ್ತಾ ಬಂದಿತ್ತು.
ಸ್ಟುಡಿಯೊ ವಿಸ್ತರಿಸಿ ಇತರೆ ಮಾಧ್ಯಮಗಳತ್ತ ಗಮನಹರಿಸಿದಾಗ, ವಾಲ್ಟ್‌ ಡಿಸ್ನಿ ಆನಿಮೇಷನ್‌ ವಿಭಾಗದತ್ತ ಗಮನ ಕಡಿಮೆಗೊಳಿಸಲಾರಂಭಿಸಿದರು. ಆನಿಮೇಷನ್‌ ಚಟುವಟಿಕೆಗಳನ್ನು 'ನೈನ್‌ ಓಲ್ಡ್‌ ಮೆನ್‌' ಎಂದು ತಾವು ಹೆಸರಿಸಿದ್ದ ತಮ್ಮ ಪ್ರಮುಖ ಆನಿಮೇಟರ್‌ಗಳಿಗೆ ವಹಿಸಿಕೊಟ್ಟರು. ವಾಲ್ಟ್‌ ಡಿಸ್ನಿಯವರ ಜೀವಮಾನದಲ್ಲಿ, ಆನಿಮೇಷನ್‌ ವಿಭಾಗವು, ಯಶಸ್ವಿಯಾದ ಲೇಡಿ ಅಂಡ್ ದಿ ಟ್ರ್ಯಾಂಪ್‌ (1955, ಸಿನೆಮಾಸ್ಕೋಪ್‌), ಸ್ಲೀಪಿಂಗ್‌ ಬ್ಯೂಟಿ  (ಸೂಪರ್‌ ಟೆಕ್ನಿರಾಮಾ 70ಮಿಮೀ, 1959), ಒನ್‌ ಹಂಡ್ರೆಡ್‌ ಅಂಡ್ ಒನ್‌ ಡಾಲ್ಮೇಟಿಯನ್ಸ್‌  (1961) ಮತ್ತು ದಿ ಸ್ವೋರ್ಡ್‌ ಇನ್‌ ದಿ ಸ್ಟೋನ್‌  (1963) ವ್ಯಂಗ್ಯಚಲನಚಿತ್ರಗಳನ್ನು ನಿರ್ಮಿಸಿತು.
ವಾಲ್ಟ್‌ ಡಿಸ್ನಿ ವ್ಯಂಗ್ಯ ಕಿರುಚಲನಚಿತ್ರಗಳ ವಿಭಾಗವನ್ನು 1956ರಲ್ಲಿ ಮುಚ್ಚುವ ತನಕ, ವ್ಯಂಗ್ಯ ಕಿರುಚಲನಚಿತ್ರಗಳ ನಿರ್ಮಾಣಕಾರ್ಯ ನಡೆಯಿತು. ಮುಂದೆ, ಅನಿಯಮಿತವಾಗಿ ಅಂದರೂ ಆಗಾಗ ವಿಶೇಷ ವ್ಯಂಗ್ಯ ಕಿರುಚಿತ್ರಗಳ ನಿರ್ಮಾಣವೂ ಮುಂದುವರೆಯಿತು. ಈ ನಿರ್ಮಾಣಗಳೆಲ್ಲವನ್ನೂ ಡಿಸ್ನಿಯ ಹೊಸ ಅಂಗಸಂಸ್ಥೆ ಬ್ಯೂನಾ ವಿಸ್ಟಾ ಡಿಸ್ಟ್ರಿಬ್ಯುಷನ್‌ ಮೂಲಕ ವಿತರಣೆಮಾಡಲಾಯಿತು. ಇದು 1955ರಲ್ಲಿ RKOದಿಂದ ಡಿಸ್ನಿ ಚಲನಚಿತ್ರಗಳ ವಿತರಣೆಯ ಜವಾಬ್ದಾರಿ ವಹಿಸಿಕೊಂಡಿತ್ತು. ವಿಶ್ವದ ಪ್ರಪ್ರಥಮ ಥೀಮ್‌ ಪಾರ್ಕ್‌ಗಳಲ್ಲಿ ಒಂದಾದ ಡಿಸ್ನಿಲೆಂಡ್‌ ಅಂತಿಮವಾಗಿ 14 ಜುಲೈ 1955ರಂದು ತೆರೆದುಕೊಂಡಿತು. ಇದು ಕೂಡಲೆ ಯಶಸ್ಸು ಕಂಡಿತು. ವಿಶ್ವದ ಹಲವೆಡೆಯಿಂದ ಪ್ರವಾಸಿಗರು ಡಿಸ್ನಿಲೆಂಡ್‌ಗೆ ಭೇಟಿ ನೀಡಿದರು. ಡಿಸ್ನಿಯ ಯಶಸ್ವೀ ಸಂಪತ್ತು ಮತ್ತು ಚಲನಚಿತ್ರಗಳ ಆಧರಿಸಿದ ಹಲವು ಪ್ರಮುಖ ಆಕರ್ಷಣೆಗಳು ಡಿಸ್ನಿಲೆಂಡ್‌ನಲ್ಲಿತ್ತು.
1955ರ ನಂತರ, ಡಿಸ್ನಿಲೆಂಡ್‌ ಎಂಬ ಕಾರ್ಯಕ್ರಮವು ವಾಲ್ಟ್‌ ಡಿಸ್ನಿ ಪ್ರೆಸೆಂಟ್ಸ್‌  ಎಂದು ಮರುನಾಮಕರಣವಾಯಿತು. 1961ರಲ್ಲಿ ಈ ಕಾರ್ಯಕ್ರಮ ಕಪ್ಪು-ಬಿಳುಪಿನಿಂದ ವರ್ಣಚಿತ್ರಕ್ಕೆ ಪರಿವರ್ತಿತವಾಗಿ, 'ವಾಲ್ಟ್‌ ಡಿಸ್ನಿಸ್‌ ವಂಡರ್ಫುಲ್‌ ವರ್ಲ್ಡ್‌ ಆಫ್‌ ಕಲರ್‌ ' ಎಂದು ಮರುನಾಮಕರಣವಾಯಿತು; ಜೊತೆಗೆ, ABCಯಿಂದ NBC ವಾಹಿನಿಗೆ ಬದಲಾಯಿಸಿಕೊಂಡಿತು. ಅಂತಿಮವಾಗಿ ದಿ ವಂಡರ್ಫುಲ್‌ ವರ್ಲ್ಡ್‌ ಆಫ್ ಡಿಸ್ನಿ ಎಂಬ ಪ್ರಸಕ್ತ ರೂಪಕ್ಕೆ ಬದಲಾಯಿತು. 1981ರಲ್ಲಿ CBS ಈ ಕಾರ್ಯಕ್ರಮದ ಪ್ರಸಾರ ಹಕ್ಕುಗಳನ್ನು ತಮ್ಮದಾಗಿಸಿಕೊಳ್ಳುವ ತನಕ NBCಯಲ್ಲಿ ಪ್ರಸಾರಗೊಳ್ಳುತ್ತಿತ್ತು. ಅಂದಿನಿಂದಲೂ, ಪ್ರತ್ಯೇಕ ಪ್ರಸಾರ ಹಕ್ಕುಗಳ ಒಪ್ಪಂದಗಳಡಿ ABC, NBC, ಹಾಲ್ಮಾರ್ಕ್‌ ಚಾನೆಲ್‌ ಮತ್ತು ಕಾರ್ಟೂನ್‌ ನೆಟ್ವರ್ಕ್‌ ವಾಹಿನಿಗಳಲ್ಲಿ ಈ ಕಾರ್ಯಕ್ರಮ ಪ್ರಸಾರಗೊಂಡಿದೆ. ಈ ಕಾರ್ಯಕ್ರಮ ಪ್ರಸಾರಗೊಳ್ಳುತ್ತಿರುವಾಗ, ಡಿಸ್ನಿ ಸರಣಿಯು ಕೆಲವು ಪುನರಾವರ್ತಿತ ಪಾತ್ರಗಳನ್ನು ಪ್ರಸ್ತುತಪಡಿಸಿತು. ಇವುಗಳಲ್ಲಿ, ರೊಜರ್‌ ಮಾಬ್ಲೆ ಒಬ್ಬ ಪತ್ರಿಕಾ ವರದಿಗಾರ ಹಾಗೂ ರಿಚರ್ಡ್‌ ಹಾರ್ಡಿಂಗ್‌ ಡೇವಿಸ್‌ ಲೇಖನವನ್ನಾಧರಿಸಿದ ಪತ್ತೇದಾರ 'ಗ್ಯಾಲೆಘರ್‌‌' ಪಾತ್ರಗಳ ವಹಿಸಿದ.
1960ರ ದಶಕದ ಆರಂಭದಲ್ಲಿನ ಯಶಸ್ಸುಗಳು
thumb|left|"ದೇರ್‌'ಸ್‌ ಎ ಗ್ರೇಟ್‌ ಬಿಗ್‌ ಬ್ಯೂಟಿಫುಲ್ ಟುಮೊರೊ" ಹಾಡುತ್ತಿರುವ (ಎಡದಿಂದ ಬಲ) ರಾಬರ್ಟ್‌ ಬಿ. ಷೆರ್ಮನ್‌, ರಿಚರ್ಡ್‌ ಎಂ. ಷೆರ್ಮನ್‌ ಮತ್ತು ವಾಲ್ಟ್ ಡಿಸ್ನಿ (1964) 1960ರ ದಶಕದ ಆರಂಭದಲ್ಲಿ, ಡಿಸ್ನಿ ಸಂಸ್ಥೆಗಳ ಸಮೂಹ ಭಾರೀ ಯಶಸ್ಸು ಗಳಿಸಿತ್ತು. ಕೌಟುಂಬಿಕ ಮನರಂಜನಾ ಕಾರ್ಯಕ್ರಮಗಳ ನಿರ್ಮಾಣ ಸಂಸ್ಥೆಯಾಗಿ ವಾಲ್ಟ್‌ ಡಿಸ್ನಿ ಪ್ರೊಡಕ್ಷನ್ಸ್‌ ವಿಶ್ವದಲ್ಲೇ ಅಗ್ರಸ್ಥಾನದಲ್ಲಿತ್ತು. 1960 ಶೀತಕಾಲೀನ ಒಲಿಂಪಿಕ್ಸ್‌ ಕ್ರೀಡಾಕೂಟದಲ್ಲಿ ವಾಲ್ಟ್‌ ಡಿಸ್ನಿ ವೈಭವದ ಮೆರವಣಿಗೆಯ ಮುಖ್ಯಸ್ಥರಾಗಿದ್ದರು.
ದಶಕಗಳ ಕಾಲ ಪ್ರಯತ್ನಿಸಿ, ಅಂತಿಮವಾಗಿ, ಮಾಟಗಾತಿ ಎಂದು ಹೆಸರಾದ ಹೆಣ್ಣು ಮಗುವಿನ ದಾದಿಯೊಬ್ಬಳ ಬಗ್ಗೆ ಪಿ. ಎಲ್‌. ಟ್ರ್ಯಾವರ್ಸ್‌ ಬರೆದ ಪುಸ್ತಕಗಳ ಹಕ್ಕುಗಳನ್ನು ಡಿಸ್ನಿ ಸಂಸ್ಥೆ ಪಡೆದುಕೊಂಡಿತು. 1964ರಲ್ಲಿ ಬಿಡುಗಡೆಯಾದ ಮೇರಿ ಪಾಪಿನ್ಸ್‌, 1960ರ ದಶಕದಲ್ಲಿಯೇ ಅತಿ ಹೆಚ್ಚು ಯಶಸ್ಸು ಪಡೆದ ಡಿಸ್ನಿ ಚಲನಚಿತ್ರವಾಯಿತು. ಡಿಸ್ನಿ ಸಂಸ್ಥೆಯ ನೆಚ್ಚಿನ ಗೀತರಚನೆಕಾರ ಷೆರ್ಮನ್‌ ಬ್ರದರ್ಸ್‌ ರಚಿಸಿದ, ಬಹುಕಾಲ ಜನಪ್ರಿಯವಾಗುಳಿದಿರುವ ಹಾಡು ಈ ಚಲನಚಿತ್ರದ ಭಾಗವಾಗಿತ್ತು.
ಅದೇ ವರ್ಷ, 1964 ನ್ಯೂ ಯಾರ್ಕ್‌ ವರ್ಲ್ಡ್ಸ್‌ ಫೇರ್‌ನಲ್ಲಿ ಹಲವು ಪ್ರದರ್ಶನ ವಸ್ತುಗಳನ್ನು ಡಿಸ್ನಿ ಸಂಸ್ಥೆಯು ಪರಿಚಯಿಸಿತು. ಇವುಗಳಲ್ಲಿ ಆಡಿಯೊ-ಅನಿಮಾಟ್ರೊನಿಕ್‌ ರೂಪಗಳಿದ್ದವು. ನಂತರ ಇವೆಲ್ಲವನ್ನೂ ಡಿಸ್ನಿಲೆಂಡ್‌ನ ಪ್ರಮುಖ ಆಕರ್ಷಣೆಗಳನ್ನಾಗಿ ಸೇರಿಸಿಕೊಳ್ಳಲಾಯಿತು. ಇದಲ್ಲದೆ, ಅಮೆರಿಕಾದ ಪೂರ್ವ ತೀರದಲ್ಲಿ ಸ್ಥಾಪಿಸಲಿದ್ದ ಹೊಸ ಥೀಮ್‌ ಪಾರ್ಕ್‌ ಯೋಜನೆಯ ಆಕರ್ಷಣೆಯಾಗಿಯೂ ಇದನ್ನು ಸೇರಿಸಿಕೊಳ್ಳಲಾಯಿತು.
ಆ ಸಮಯದಲ್ಲಿ ಡಿಸ್ನಿ ಸ್ಟುಡಿಯೊ ಹ್ಯಾನಾ-ಬಾರ್ಬರಾದೊಂದಿಗೆ ಮಹಾ ಸ್ಪರ್ಧೆಗೆ ಇಳಿಯಬಹುದಾಗಿತ್ತು. ಆದರೂ, ಶನಿವಾರ ಬೆಳಗ್ಗೆ ಪ್ರಸಾರವಾದ, ಹ್ಯಾನಾ-ಬಾರ್ಬರಾ ನಿರ್ಮಾಣದ ವ್ಯಂಗ್ಯಚಿತ್ರ ಸರಣಿಯಂತೆ ಡಿಸ್ನಿ ಸಂಸ್ಥೆಯು ಸ್ಪರ್ಧೆಗಿಳಿಯುವುದು ಸೂಕ್ತವಲ್ಲ ಎಂದು ಡಿಸ್ನಿ ಸಂಸ್ಥೆ ತೀರ್ಮಾನಿಸಿತು. ಡಿಸ್ನಿ ಸಂಸ್ಥೆಯ ವಿಸ್ತರಣೆ ಹಾಗೂ ಸತತ ಚಲನಚಿತ್ರದ ನಿರ್ಮಾಣದಿಂದಾಗಿ, ಬಜೆಟ್‌ ನಿರ್ವಹಣೆ ಕಷ್ಟವಾಗಬಹುದೆಂದು ಡಿಸ್ನಿ ವ್ಯವಸ್ಥಾಪಕ ಸಮಿತಿ ನಿರ್ಣಯಿಸಿತು.
ಇದರಿಂದಾಗಿ, ಮೈಕಲ್‌ ಏಸ್ನರ್‌ ನಿಗಮದ ಅಧ್ಯಕ್ಷರಾಗಿದ್ದ ಅವಧಿಯಲ್ಲಿ, ಸ್ಟುಡಿಯೊ 1985ರ ತನಕ ಯಾವುದೇ ಶನಿವಾರ-ಬೆಳಗ್ಗೆಗೆ ಮೀಸಲಾದ ವ್ಯಂಗ್ಯಚಲನಚಿತ್ರಗಳನ್ನು ನಿರ್ಮಿಸಿರಲಿಲ್ಲ.
ಡಿಸ್ನಿವರ್ಲ್ಡ್‌ ಮತ್ತು EPCOTಗಾಗಿ ಯೋಜನೆಗಳು
ಡಿಸ್ನಿ ವರ್ಲ್ಡ್‌ ಎಂಬುದು ಡಿಸ್ನಿಲೆಂಡ್‌ನ ಇನ್ನೂ ದೊಡ್ಡದಾದ, ಇನ್ನಷ್ಟು ವಿಸ್ತಾರವಾದ ಆವೃತ್ತಿ 'ಮ್ಯಾಜಿಕ್‌ ಕಿಂಗ್ಡಮ್‌'ನ್ನು ಒಳಗೊಳ್ಳುವುದಿತ್ತು. ಇದರಲ್ಲಿ ಹಲವು ಗಾಲ್ಫ್‌ ಮೈದಾನಗಳು ಮತ್ತು ರೆಸಾರ್ಟ್‌ ಹೊಟೆಲ್‌ಗಳುಂಟು. ಎಕ್ಸ್‌ಪೆರಿಮೆಂಟಲ್‌ ಪ್ರೊಟೊಟೈಪ್‌ ಸಿಟಿ (ಕಮ್ಯೂನಿಟಿ) ಆಫ್‌ ಟುಮೊರೊ, ಅಥವಾ ಸಮೂದಾಯದ ಮನೆ EPCOT ಎಂಬುದು ಡಿಸ್ನಿ ವರ್ಲ್ಡ್‌ನ ಕೇಂದ್ರಬಿಂದುವಾಗುವುದಿತ್ತು.
ಮಿನೆರಲ್‌ ಕಿಂಗ್‌ ಸ್ಕೀ ರೆಸಾರ್ಟ್‌
ವಾಲ್ಟ್‌ ಡಿಸ್ನಿ ಮಿನೆರಲ್‌ ಕಿಂಗ್‌ನಲ್ಲಿ 'ವಾಲ್ಟ್‌ ಡಿಸ್ನಿ ಸ್ಕೀ ರೆಸಾರ್ಟ್‌' ಎಂಬ ಒಂದು ಸ್ಕೀ ರೆಸಾರ್ಟ್‌ ನಿರ್ಮಿಸುವ ಯೋಜನೆ ಹಾಕಿದ್ದರು. ಇದರ ನಿಮಿತ್ತ, 1960ರ ದಶಕದ ಆರಂಭ ಮತ್ತು ಮಧ್ಯದಲ್ಲಿ, ವಾಲ್ಟ್‌ ಡಿಸ್ನಿ ಖ್ಯಾತ ಒಲಿಂಪಿಕ್‌ ಸ್ಕೀ ತರಬೇತುದಾರ ಮತ್ತು ಸ್ಕೀ-ಕ್ಷೇತ್ರದ ವಿನ್ಯಾಸಕ ವಿಲಿ ಷೇಫ್ಲರ್‌ ಸೇರಿದಂತೆ ತಜ್ಞರನ್ನು ಕರೆಸಿದರು. ಕಣಿವೆಯ ಸುತ್ತಲೂ ಇರುವ ಅಂಡಾಕಾರದ ಭೂಪ್ರದೇಶದಲ್ಲಿ, ಸಂದರ್ಶಕರ ತಂಗುದಾಣ (ವಿಸಿಟರ್ಸ್‌ ವಿಲೇಜ್‌), ಸ್ಕೀ ರನ್‌ಗಳು ಮತ್ತು ಸ್ಕೀ ಲಿಫ್ಟ್‌ಗಳ ನಿರ್ಮಾಣದ ವಿನ್ಯಾಸದಲ್ಲಿ ಈ ತಜ್ಞರು ನೆರವಾದರು. 1960ರ ಮಧ್ಯದಲ್ಲಿ ಯೋಜನೆಗಳು ಕಾರ್ಯಗತವಾದವು, ಆದರೆ ವಾಸ್ತವಿಕವಾಗಿ ಕೆಲಸ ಆರಂಭಗೊಳ್ಳುವ ಮುಂಚೆಯೇ ವಾಲ್ಟ್‌ ಡಿಸ್ನಿ ವಿಧಿವಶರಾದರು. ವಾಲ್ಟ್‌ ಡಿಸ್ನಿಯವರ ನಿಧನ ಹಾಗೂ ಸಂರಕ್ಷಣಾವಾದಿಗಳಿಂದ ಈ ಯೋಜನೆಗೆ ವಿರೋಧ ವ್ಯಕ್ತವಾದ್ದರಿಂದ ಈ ರೆಸಾರ್ಟ್‌ ನಿರ್ಮಾಣವಾಗಲೇ ಇಲ್ಲ.
ಮರಣ
ಹಲವು ವರ್ಷಗಳ ಕಾಲ ಅವರು ಆಗಾಗ್ಗೆ ಹಾಲಿವುಡ್‌ನ ರಿವೆರಿಯಾ ಕ್ಲಬ್‌ನಲ್ಲಿ ಪೊಲೊ ಆಡುತ್ತಿದ್ದರು. ಪೊಲೊ ಆಟದಲ್ಲಿ ಉಂಟಾದ ಒಂದು ಹಳೆಯ ಗಾಯಕ್ಕೆ 1966ರ ಅಪರಾರ್ಧದಲ್ಲಿ ಅವರ ಕುತ್ತಿಗೆ ಭಾಗಕ್ಕೆ ಶಸ್ತ್ರಚಿಕಿತ್ಸೆ ಮಾಡಬೇಕಾಯಿತು. 2 ನವೆಂಬರ್‌ 1966ರಂದು, ಡಿಸ್ನಿ ಸ್ಟುಡಿಯೊ ಎದುರಿಗಿರುವ ಪ್ರೊವಿಡೆನ್ಸ್‌ ಸೇಂಟ್‌ ಜೋಸೆಫ್‌‌ ಮೆಡಿಕಲ್‌ ಸೆಂಟರ್‌ ಆಸ್ಪತ್ರೆಯಲ್ಲಿ ವಾಲ್ಟ್‌ ಡಿಸ್ನಿಯವರ ಮೇಲೆ ಶಸ್ತ್ರಚಿಕಿತ್ಸೆಯ ಮುಂಚಿನ ಕ್ಷ-ಕಿರಣ ಪರೀಕ್ಷೆಗಳನ್ನು ನಡೆಸಲಾಯಿತು. ಆಗ ವಾಲ್ಟ್‌ ಡಿಸ್ನಿಯವರ ಎಡ ಶ್ವಾಸಕೋಶದಲ್ಲಿ ದೊಡ್ಡ ಗಾತ್ರದ ಗೆಡ್ಡೆಯಾದದ್ದು ಕಂಡುಬಂತು. ಐದು ದಿನಗಳ ನಂತರ, ವಾಲ್ಟ್‌ ಡಿಸ್ನಿ ಶಸ್ತ್ರಚಿಕಿತ್ಸೆಗಾಗಿ ಆಸ್ಪತ್ರೆಗೆ ತೆರಳಿದರು. ಆದರೆ, ಗೆಡ್ಡೆಯು ಬಹಳ ವ್ಯಾಪಕವಾಗಿ ಹರಡಿದ್ದ ಕಾರಣ, ವೈದ್ಯರು ವಾಲ್ಟ್‌ ಡಿಸ್ನಿಯವರ ಎಡ ಶ್ವಾಸ ಕೋಶವನ್ನೇ ತೆಗೆದು ಹಾಕಬೇಕಾಯಿತು. 'ನೀವು ಕೇವಲ ಆರು ತಿಂಗಳುಗಳಿಂದ ಒಂದು ವರ್ಷಗಳ ಕಾಲ ಮಾತ್ರ ಬದುಕಬಹುದು' ಎಂದು ಅಲ್ಲಿನ ವೈದ್ಯರು ವಾಲ್ಟ್‌ ಡಿಸ್ನಿಯವರಿಗೆ ತಿಳಿಸಿದರು. ಹಲವು ರಾಸಾಯನಿಕ ಚಿಕಿತ್ಸೆಯ ರೋಗನಿದಾನ ಪರೀಕ್ಷೆಗಳ ನಂತರ, ವಾಲ್ಟ್‌ ಡಿಸ್ನಿ ಮತ್ತು ಅವರ ಪತ್ನಿ ಸ್ವಗೃಹಕ್ಕೆ ಹಿಂದಿರುಗುವ ಮುನ್ನ, ಕ್ಯಾಲಿಫೊರ್ನಿಯಾದ ಪಾಮ್‌ ಸ್ಪ್ರಿಂಗ್ಸ್‌ನಲ್ಲಿ ಸ್ವಲ್ಪ ಕಾಲ ಉಳಿದುಕೊಂಡರು. 30 ನವೆಂಬರ್‌ 1966ರಲ್ಲಿ ವಾಲ್ಟ್‌ ಡಿಸ್ನಿ ತಮ್ಮ ಮನೆಯಲ್ಲಿ ಕುಸಿದುಬಿದ್ದರು. ಕೂಡಲೇ ಸಹಾಯಕ ವೈದ್ಯರು ಇವರಿಗೆ ತತ್ ಕ್ಷಣದ ಆರೈಕೆ ನೀಡಿ, ಆಸ್ಪತ್ರೆಗೆ ಕರೆದೊಯ್ದರು. ಅವರ 65ನೆಯ ಹುಟ್ಟುಹಬ್ಬದ ಹತ್ತು ದಿನಗಳ ನಂತರ, ಅಂದರೆ 15 ಡಿಸೆಂಬರ್‌ 1966ರಂದು ಬೆಳಿಗ್ಗೆ 9.30 ಗಂಟೆಗೆ ವಾಲ್ಟ್‌ ಡಿಸ್ನಿಯವರ ಸಾವು ಸಂಭವಿಸಿತು. 17 ಡಿಸೆಂಬರ್‌ 1966ರಂದು ಅವರ ಅಂತಿಮ ಸಂಸ್ಕಾರ ನಡೆಯಿತು. ಅವರ ಚಿತಾಭಸ್ಮವನ್ನು ಕ್ಯಾಲಿಫೊರ್ನಿಯಾದ ಗ್ಲೆಂಡೇಲ್‌ನಲ್ಲಿರುವ ಫಾರೆಸ್ಟ್‌ ಲಾನ್‌ ಮೆಮೊರಿಯಲ್‌ ಪಾರ್ಕ್‌ನಲ್ಲಿಡಲಾಗಿದೆ. ವಾಲ್ಟ್‌ರ ಅಣ್ಣ ರಾಯ್‌ ಒ. ಡಿಸ್ನಿ ಫ್ಲಾರಿಡಾದ ಯೋಜನೆಯನ್ನು ಮುಂದುವರೆಸಿಕೊಂಡು ಹೋದರು. ಅವರು ಅದರ ಹೆಸರನ್ನು ತಮ್ಮನ ನೆನಪಿನಲ್ಲಿ ವಾಲ್ಟ್‌ ಡಿಸ್ನಿ ವರ್ಲ್ಡ್‌ ಎಂದು ನಾಮಕರಣಕ್ಕೆ ಒತ್ತಾಯಿಸಿದರು.
ವಾಲ್ಟ್‌ ಡಿಸ್ನಿ ಸಕ್ರಿಯವಾಗಿ ಭಾಗವಹಿಸಿದ್ದ ಅಂತಿಮ ನಿರ್ಮಾಣಗಳೆಂದರೆ ದಿ ಜಂಗಲ್‌ ಬುಕ್‌ ಎಂಬ ಆನಿಮೇಟೆಡ್‌ ಚಲನಚಿತ್ರ ಮತ್ತು ಸಂಗೀತ-ಹಾಗು-ಹಾಸ್ಯ-ಪ್ರಧಾನ ಚಲನಚಿತ್ರ ದಿ ಹ್ಯಾಪಿಯೆಸ್ಟ್‌ ಮಿಲಿಯನೆಯರ್‌. ಇವೆರಡೂ ಸಹ 1967ರಲ್ಲಿ ಬಿಡುಗಡೆಯಾದವು. ಗೀತರಚನೆಕಾರ ರಾಬರ್ಟ್‌ ಬಿ. ಷೆರ್ಮನ್‌ ತಾವು ವಾಲ್ಟ್‌ ಡಿಸ್ನಿಯವರನ್ನು ಕೊನೆಯ ಬಾರಿಗೆ ನೋಡಿದುದರ ಬಗ್ಗೆ ಹೀಗೆ ಹೇಳಿದರು: He was up in the third floor of the animation building after a run-through of The Happiest Millionaire. He usually held court in the hallway afterward for the people involved with the picture. And he started talking to them, telling them what he liked and what they should change, and then, when they were through, he turned to us and with a big smile, he said, 'Keep up the good work, boys.' And he walked to his office. It was the last we ever saw of him.
ಬಹಳ ಕಾಲ ಉಳಿದುಕೊಂಡ ಆದರೆ ಮಿಥ್ಯವೆನ್ನಲಾದ ಅರ್ಬನ್‌ ಲೆಜೆಂಡ್‌ ಪ್ರಕಾರ, ವಾಲ್ಟ್‌ ಡಿಸ್ನಿಯ ಪಾರ್ಥಿವ ಶರೀರವನ್ನು ಅತಿಶೈತ್ಯಶಾಸ್ತ್ರೀಯವಾಗಿ ಸೆಡೆಸಿ, ಅವರ ಪಾರ್ಥಿವ ಶರೀರವನ್ನು ಡಿಸ್ನಿಲೆಂಡ್‌ನಲ್ಲಿ ಪೈರೇಟ್ಸ್ ಆಫ್‌ ದಿ ಕೆರಿಬಿಯನ್‌ ಅಡಿಯಲ್ಲಿ ಶೇಖರಿಸಿಡಲಾಗಿದೆ. ಸರ್ವರಿಗೂ ತಿಳಿದಿರುವಂತೆ ಮೊದಲ ಬಾರಿಗೆ ಮನುಷ್ಯನ ಪಾರ್ಥಿವ ಶರೀರದ ಅತಿಶೈತ್ಯಶಾಸ್ತ್ರೀಯವಾಗಿಸುವಿಕೆಯು ಅಥವಾ ಅತ್ಯಂತ ಕಡಿಮೆ ಉಷ್ಣತೆಯಲ್ಲಿ ಕಾಯ್ದಿಡುವುದು.ಒಂದು ತಿಂಗಳ ನಂತರ, ಅಂದರೆ, ಜನವರಿ 1967ರಲ್ಲಿ ನಡೆಸಲಾಯಿತು.
ಕನಸು ಸಾಕಾರದ ಮುಂದುವರಿಕೆ
right|thumb|ಡಿಸ್ನಿಲೆಂಡ್‌ ಪ್ರವೇಶದ್ವಾರದಲ್ಲಿನ ಫಲಕ ಸೂಚಿಸುವ ವಾಲ್ಟ್‌ ಡಿಸ್ನಿಯವರ ಮಾತುಗಳು: ವಾಸ್ತವವನ್ನು ತೊರೆ, ಕಲ್ಪನಾಲೋಕವನ್ನು ಪ್ರವೇಶಿಸು. ವಾಲ್ಟ್‌ ಡಿಸ್ನಿ ನಿಧನದ ನಂತರ ರಾಯ್‌ ಡಿಸ್ನಿ ವಾಲ್ಟ್‌ ,ಡಿಸ್ನಿ ಪ್ರೊಡಕ್ಷನ್ಸ್‌ ಮತ್ತು ಡಬ್ಲ್ಯೂಇಡಿ ಎಂಟರ್ಪ್ರೈಸೆಸ್‌ ಉದ್ದಿಮೆಗಳ ಉಸ್ತುವಾರಿ ವಹಿಸಿಕೊಳ್ಳಲು ತಮ್ಮ ನಿವೃತ್ತಿ ಜೀವನದಿಂದ ಹೊರಬಂದರು. ಅದೇ ವರ್ಷ ಅಕ್ಟೋಬರ್‌ ತಿಂಗಳಲ್ಲಿ, ವಾಲ್ಟ್‌ ಡಿಸ್ನಿ ವರ್ಲ್ಡ್‌ ರೆಸಾರ್ಟ್‌ನ್ನು ಅಧಿಕೃತವಾಗಿ ಉದ್ಘಾಟಿಸಲು ವಾಲ್ಟ್‌ ಮತ್ತು ರಾಯ್‌ ಡಿಸ್ನಿ ಕುಟುಂಬಗಳು ಮ್ಯಾಜಿಕ್‌ ಕಿಂಗ್ಡಮ್‌ನಲ್ಲಿರುವ ಸಿಂಡೆರೆಲಾ ಕ್ಯಾಸ್ಲ್‌ ಮುಂದೆ ಪರಸ್ಪರ ಭೇಟಿಯಾದವು.
ತಮ್ಮ ಜೀವನವನ್ನು ವಾಲ್ಟ್‌ ಡಿಸ್ನಿ ವರ್ಲ್ಡ್‌ಗಾಗಿ ಮುಡಿಪಾಗಿಟ್ಟ ರಾಯ್‌, ತಮ್ಮ ಸಹಯೋಗಿಯಾಗುವಂತೆ ಲಿಲ್ಲಿಯನ್‌ರನ್ನು ಕೋರಿದರು. ವಾದ್ಯಗೋಷ್ಠಿಯು 'ವೆನ್‌ ಯು ವಿಷ್‌ ಅಪಾನ್‌ ಅ ಸ್ಟಾರ್‌' ಹಾಡು ನುಡಿಸಿದಾಗ, ಲಿಲ್ಲಿಯನ್‌ ಮಿಕ್ಕಿ ಮೌಸ್‌ನ್ನು ಜೊತೆಯಲ್ಲಿ ಕರೆದುಕೊಂಡು ವೇದಿಕೆಗೆ ಹತ್ತಿದರು. ರಾಯ್‌ ಹೇಳಿದ್ದು, 'ಲಿಲ್ಲಿ, ವಾಲ್ಟ್‌ರ ಕಲ್ಪನೆಗಳು ಮತ್ತು ಆಕಾಂಕ್ಷೆಗಳೆಲ್ಲದರ ಬಗ್ಗೆ ನಿಮಗೆ ತಿಳಿದಿದೆಯಲ್ಲ, ಇದರ (ವಾಲ್ಟ್‌ ಡಿಸ್ನಿ ವರ್ಲ್ಡ್‌) ಬಗ್ಗೆ ಆತ ಏನೆಂದುಕೊಳ್ಳುತ್ತಿದ್ದ?' "ವಾಲ್ಟ್‌ ಇದನ್ನು ಸಮ್ಮತಿಸುತ್ತಿದ್ದರೆಂದು ನಾನು ಹೇಳುವೆ," ಎಂದು ಲಿಲ್ಲಿಯನ್‌ ಉತ್ತರಿಸಿದರು. ಡಿಸೆಂಬರ್‌ 20ರ 1971ರಂದು ರಾಯ್‌ ಡಿಸ್ನಿ ಮೆದುಳಿನ ರಕ್ತಸ್ರಾವದಿಂದ ನಿಧನ ಹೊಂದಿದರು. ಅದೇ ದಿನ ಅವರು ಡಿಸ್ನಿಲೆಂಡ್‌ ಕ್ರಿಸ್ಮಸ್‌ ಪೆರೇಡ್‌ನ್ನು ಉದ್ಘಾಟಿಸುವರಿದ್ದರು. left|thumb|ಡಿಸ್ನಿಯವರ ಗೌರವಾರ್ಥ 1968 US ಅಂಚೆ ಚೀಟಿ 'ವಾಲ್ಟ್‌ ಡಿಸ್ನಿ ವರ್ಲ್ಡ್‌' ಥೀಮ್‌ ಪಾರ್ಕ್‌ನ ಎರಡನೆಯ ಹಂತದಲ್ಲಿ, ಡಿಸ್ನಿಯ ಉತ್ತರಾಧಿಕಾರಿಗಳು EPCOTನ್ನು EPCOT ಸೆಂಟರ್‌ ಆಗಿ ಮಾರ್ಪಾಡು ಮಾಡಿದರು. ಇದು 1982ರಲ್ಲಿ ಆರಂಭವಾಯಿತು.
ಸದ್ಯ ಅಸ್ತಿತ್ವದಲ್ಲಿರುವ, EPCOT ಒಂದು ಜೀವಂತ ವರ್ಲ್ಡ್ಸ್‌ ಫೇರ್‌ ಆಗಿದೆ. ವಾಲ್ಟ್‌ ಡಿಸ್ನಿಯವರು ಕಲ್ಪಿಸಿದ ನಗರಿಗಿಂತಲೂ ಭಿನ್ನವಾಗಿದೆ. 1992ರಲ್ಲಿ ವಾಲ್ಟ್‌ ಡಿಸ್ನಿ ಇಮ್ಯಾಜಿನಿಯರಿಂಗ್‌ ಸಂಸ್ಥೆಯು ವಾಲ್ಟ್‌ರ ಕಲ್ಪನೆಗೆ ಹತ್ತಿರವಾಗುವ ಕ್ರಮ ಕೈಗೊಂಡಿತು. ಫ್ಲಾರಿಡಾದಲ್ಲಿ ವಾಲ್ಟ್‌ ಡಿಸ್ನಿ ಸಂಸ್ಥೆಯು ವಾಲ್ಟ್‌ ಡಿಸ್ನಿ ವರ್ಲ್ಡ್‌ ಪಕ್ಕದಲ್ಲಿ ನಿರ್ಮಿಸಿದ್ದ ಸೆಲೆಬ್ರೇಷನ್‌ ಎಂಬ ಪಟ್ಟಣವನ್ನು EPCOTನ ಧ್ಯೇಯಕ್ಕಾಗಿ ಮುಡಿಪಾಗಿಡಲಾಯಿತು. EPCOT ಮೂಲತಃ ಯಾವುದೇ ಡಿಸ್ನಿ ಪಾತ್ರಗಳನ್ನು ಒಳಗೊಳ್ಳದಿರಲು ನಿರ್ಣಯಿಸಲಾಯಿತು. ಹಾಗಾಗಿ ಕೇವಲ ಕಿರಿಯ ಮಕ್ಕಳನ್ನು ಮಾತ್ರ ಆಕರ್ಷಿಸುತ್ತಿತ್ತು. ಆದರೆ ಸಂಸ್ಥೆಯು ಈ ನೀತಿಯನ್ನು ಬದಲಾಯಿಸಿತು.
ಡಿಸ್ನಿ ಮನರಂಜನಾ ಸಾಮ್ರಾಜ್ಯ
ಇಂದು, ವಾಲ್ಟ್‌ ಡಿಸ್ನಿಯವರ ಆನಿಮೇಷನ್‌/ಚಲನಚಿತ್ರ ಸ್ಟುಡಿಯೊಗಳು ಮತ್ತು ಥೀಮ್‌ ಪಾರ್ಕ್‌ಗಳು ಅವರ ಹೆಸರಿನಲ್ಲಿ ಬಹು-ಶತಕೋಟಿ ಡಾಲರ್‌ ಮೌಲ್ಯದ ದೂರದರ್ಶನ, ಚಲನಚಿತ್ರ, ರಜಾದಿನದ ಸಂದರ್ಶನಾಸ್ಥಳ ಮತ್ತು ಮಾಧ್ಯಮಗಳ ನಿಗಮಗಳಾಗಿವೆ. ಇಂದು ವಾಲ್ಟ್‌ ಡಿಸ್ನಿ ಕಂಪೆನಿ ಇತರೆ ಆಸ್ತಿ-ಪಾಸ್ತಿಗಳ ಪೈಕಿ ಐದು ರಜಾಕಾಲದ ರೆಸಾರ್ಟ್‌, ಹನ್ನೊಂದು ಥೀಮ್‌ ಪಾರ್ಕ್, ಎರಡು ನೀರಿನ ಉದ್ಯಾನ, ಮುವ್ವತ್ತೊಂಬತ್ತು ಹೊಟೆಲ್‌, ಎಂಟು ಚಲನಚಿತ್ರ ಸ್ಟುಡಿಯೊ, ಆರು ರೆಕಾರ್ಡ್‌ ಲೇಬೆಲ್‌, ಹನ್ನೊಂದು ಕೇಬಲ್‌ ದೂರದರ್ಶನ ವಾಹಿನಿಗಳು ಮತ್ತು ಒಂದು ಪ್ರಾದೇಶಿಕ ಟೆಲೆವಿಸನ್ ಜಾಲದ(ಟೆರೆಸ್ಟ್ರಿಯಲ್‌) ವಾಹಿನಿಯೂ ಸೇರಿವೆ. 2007ರಲ್ಲಿ ಸಂಸ್ಥೆಯು ವಾರ್ಷಿಕ U.S. $35 ಶತಕೋಟಿ ಆದಾಯ ಗಳಿಸಿತು.
ಇಂದಿನ ಡಿಸ್ನಿ ಆನಿಮೇಷನ್‌
ವಾಲ್ಟ್‌ ಡಿಸ್ನಿ ತಮ್ಮ ಸಂಸ್ಥೆ ಆರಂಭಿಸಿದಾಗ ಬಳಸಿದ ಸಾಂಪ್ರದಾಯಿಕ ಕೈಯಿಂದ-ಬಿಡಿಸಿದ ಅನಿಮೇಷನ್‌ನ್ನು ಕೆಲಕಾಲ ವಾಲ್ಟ್‌ ಡಿಸ್ನಿ ಆನಿಮೇಷನ್‌ ಸ್ಟುಡಿಯೊದಲ್ಲಿ ಪುನರ್ರಚಿಸಲಾಗಿರಲಿಲ್ಲ. ಕಳೆದ 2000ದ ದಶಕದ ಆರಂಭದಲ್ಲಿ, ಸಾಂಪ್ರದಾಯಿಕವಾಗಿ ಆನಿಮೇಟ್‌ ಆದ ವ್ಯಂಗ್ಯಚಲನಚಿತ್ರಗಳು ವಿಫಲವಾದ ಕಾರಣ ಪ್ಯಾರಿಸ್‌ ಮತ್ತು ಆರ್ಲೆಂಡೊದಲ್ಲಿರುವ ಎರಡು ಉಪ-ಸ್ಟುಡಿಯೊಗಳನ್ನು ಮುಚ್ಚಲಾಯಿತು. ಬರ್ಬ್ಯಾಂಕ್‌ನಲ್ಲಿರುವ ಪ್ರಮುಖ ಸ್ಟುಡಿಯೊವನ್ನು ಕಂಪ್ಯೂಟರ್‌ ಆನಿಮೇಷನ್‌ ನಿರ್ಮಾಣ ಘಟಕವಾಗಿ ಪರಿವರ್ತಿಸಲಾಯಿತು. ಕಳೆದ 2004ರಲ್ಲಿ, ಡಿಸ್ನಿ ಸಂಸ್ಥೆ ತಮ್ಮ ಅಂತಿಮ 'ಸಾಂಪ್ರದಾಯಿಕವಾಗಿ ಆನಿಮೇಟೆಡ್‌' ಎನ್ನಲಾದ ಚಲನಚಿತ್ರ ಹೋಮ್‌ ಆನ್‌ ದಿ ರೇಂಜ್‌ ಬಿಡುಗಡೆಗೊಳಿಸಿತು. ಆದರೆ, 2006ರಲ್ಲಿ ಡಿಸ್ನಿ ಸಂಸ್ಥೆಯು ಪಿಕ್ಸಾರ್‌ ಸಂಸ್ಥೆಯನ್ನು ತಮ್ಮದಾಗಿಸಿಕೊಂಡು, ಜಾನ್‌ ಲ್ಯಾಸೆಟರ್‌ ಚೀಫ್‌ ಕ್ರಿಯೇಟಿವ್‌ ಆಫಿಸರ್‌ ಆಗಿ ಬಡ್ತಿ ಪಡೆದ ಫಲವಾಗಿ, ಈ ನಿರ್ಧಾರ ಬದಲಿಸಿದೆ. 2009ರಲ್ಲಿ ಬಿಡುಗಡೆಯಾದ ದಿ ಪ್ರಿನ್ಸೆಸ್‌ ಅಂಡ್‌ ದಿ ಫ್ರಾಗ್‌ ಚಲನಚಿತ್ರದೊಂದಿಗೆ ಡಿಸ್ನಿ ಸಂಸ್ಥೆಯು ಸಾಂಪ್ರದಾಯಿಕ ಹಸ್ತ-ರಚನೆಯ ಆನಿಮೇಷನ್‌ನತ್ತ ಮರಳಿತು.
ಕ್ಯಾಲ್‌ಆರ್ಟ್ಸ್‌
ತಮ್ಮ ಜೀವನದ ಉತಾರಾರ್ಧದಲ್ಲಿ ವಾಲ್ಟ್‌ ಡಿಸ್ನಿ ಕ್ಯಾಲಿಫೊರ್ನಿಯಾ ಇಂಸ್ಟಿಟ್ಯೂಟ್‌ ಆಫ್‌ ದಿ ಆರ್ಟ್ಸ್‌ಗೆ (ಕ್ಯಾಲ್‌ಆರ್ಟ್ಸ್‌) ಧನಸಹಾಯ ಮಾಡುವುದರಲ್ಲಿ ಗಮನಾರ್ಹ ಸಮಯ ಮೀಸಲಿಟ್ಟರು. 1961ರಲ್ಲಿ ಲಾಸ್‌ ಏಂಜೆಲೀಸ್‌ ಕನ್ಸರ್ವೇಟರಿ ಆಫ್‌ ಮ್ಯೂಸಿಕ್‌ ಮತ್ತು ಚೂಯಿನಾರ್ಡ್‌ ಆರ್ಟ್‌ ಇಂಸ್ಟಿಟ್ಯೂಟ್‌ ವಿಲೀನವಾಗಿ ಕ್ಯಾಲ್‌ಆರ್ಟ್‌ ಆಸ್ತಿತ್ವಕ್ಕೆ ಬಂದಿತು. (1930ರ ದಶಕದಲ್ಲಿ ಚೂಯಿನಾರ್ಡ್‌ ಆನಿಮೇಷನ್‌ ಸಿಬ್ಬಂದಿಯವರಿಗೆ ತರಬೇತಿ ನೀಡುವುದರಲ್ಲಿ ನೆರವಾಗಿತ್ತು). ವಾಲ್ಟ್‌ ಡಿಸ್ನಿ ನಿಧನರಾದಾಗ ಅವರ ಎಸ್ಟೇಟ್ ನ ನಾಲ್ಕನೆಯ ಒಂದು ಭಾಗವು ಕ್ಯಾಲ್‌ಆರ್ಟ್ಸ್‌ಗೆ ಹೋಯಿತು. ಅದಕ್ಕೆ ತನ್ನದೇ ಕ್ಯಾಂಪಸ್ ನಿರ್ಮಿಸಲು ನೆರವಾಯಿತು. ಅವರ ಉಯಿಲಿನಲ್ಲಿ ವಾಲ್ಟ್‌ ಡಿಸ್ನಿ ಹಲವಾರು ದಾನಶೀಲ ದತ್ತಿಗಳ ಸ್ಥಾಪನೆಗೆ ನಾಂದಿಯಾದರು. ಕ್ಯಾಲಿಫೊರ್ನಿಯಾ ಇಂಸ್ಟಿಟ್ಯೂಟ್‌ ಆಫ್‌ ದಿ ಆರ್ಟ್ಸ್‌ ಮತ್ತು ಇನ್ನೊಂದು ಡಿಸ್ನಿ ಫೌಂಡೇಷನ್‌ಗಾಗಿ ದತ್ತಿಗಳು ಸ್ಥಾಪಿತವಾದವು. ವ್ಯಾಲೆಂಷಿಯಾದಲ್ಲಿರುವ ಗೋಲ್ಡೆನ್‌ ಓಕ್ಸ್‌ ಎಂಬ ಹುಲ್ಲುಗಾವಲಿನಲ್ಲಿನ ಜಮೀನನ್ನು 38 acre ಶಾಲೆಗಾಗಿ ದಾನ ಮಾಡಿದರು. 1972ರಲ್ಲಿ ಕ್ಯಾಲ್‌ಆರ್ಟ್ಸ್‌ ವ್ಯಾಲೆಂಷಿಯಾ ಕ್ಯಾಂಪಸ್‌ಗೆ ಸ್ಥಳಾಂತರಗೊಂಡಿತು.
ಆರಂಭಿಕ ಹೇಳಿಕೆಯೊಂದರಲ್ಲಿ ವಾಲ್ಟ್‌ ಡಿಸ್ನಿ ವಿವರಿಸಿದ್ದು ಹೀಗೆ: A hundred years ago, Wagner conceived of a perfect and all-embracing art, combining music, drama, painting, and the dance, but in his wildest imagination he had no hint what infinite possibilities were to become commonplace through the invention of recording, radio, cinema and television. There already have been geniuses combining the arts in the mass-communications media, and they have already given us powerful new art forms. The future holds bright promise for those who imaginations are trained to play on the vast orchestra of the art-in-combination. Such supermen will appear most certainly in those environments which provide contact with all the arts, but even those who devote themselves to a single phase of art will benefit from broadened horizons.
ಅಕ್ಯಾಡಮಿ ಪ್ರಶಸ್ತಿಗಳು
ಅತಿ ಹೆಚ್ಚು ಅಕಾಡಮಿ ಅವಾರ್ಡ್‌ ನಾಮನಿರ್ದೇಶನಗಳು (ಐವತ್ತೊಂಬತ್ತು) ಮತ್ತು ಆಸ್ಕರ್‌‌ ಪ್ರಶಸ್ತಿಗಳ (ಇಪ್ಪತ್ತಾರು) ದಾಖಲೆಗಳು ವಾಲ್ಟ್‌ ಡಿಸ್ನಿಯವರಿಗೆ ಸಲ್ಲುತ್ತದೆ. ಇದರಲ್ಲಿ ನಾಲ್ಕು ಆಸ್ಕರ್‌ಗಳು ವಿಶೇಷ ಪ್ರಶಸ್ತಿಗಳಾಗಿವೆ. ಅವರ ಕೊನೆಯ ಪ್ರಶಸ್ತಿಯು ಮರಣಾನಂತರ ಲಭಿಸಿತು.
ಇತರೆ ಗೌರವಗಳು
ಅನಾಹೇಂ ವಾಕ್‌ ಆಫ್‌ ಸ್ಟಾರ್ಸ್‌ನ ಮೊದಲ 'ಸ್ಟಾರ್‌'ನ್ನು ವಾಲ್ಟ್ ಡಿಸ್ನಿಯವರಿಗೆ ನೀಡಲಾಯಿತು. ಕ್ಯಾಲಿಫೊರ್ನಿಯಾದ ಅನಾಹೇಂ ನಗರಕ್ಕಾಗಿ ತಮ್ಮ ಅದ್ಭುತ ಕೊಡುಗೆ ನೀಡಿದ್ದಕ್ಕಾಗಿ ಈ 'ಸ್ಟಾರ್‌'ನ್ನು ವಾಲ್ಟ್‌ ಡಿಸ್ನಿಯವರಿಗೆ ನೀಡಲಾಯಿತು. ಅವರು ಅನಾಹೇಂನಲ್ಲಿ ಡಿಸ್ನಿಲೆಂಡ್‌ನ್ನು ಸ್ಥಾಪಿಸಿದ್ದು, ಅದೀಗ ಡಿಸ್ನಿಲೆಂಡ್‌ ರೆಸಾರ್ಟ್‌ ಆಗಿದೆ. ಹಾರ್ಬರ್‌ ಬೂಲ್ವಾರ್ಡ್‌ನಲ್ಲಿರುವ ಡಿಸ್ನಿಲೆಂಡ್‌ ರೆಸಾರ್ಟ್‌ನ ಪಾದಚಾರಿ ಪ್ರವೇಶದ್ವಾರದಲ್ಲಿ ಈ 'ಸ್ಟಾರ್‌' ಸ್ಥಿತವಾಗಿದೆ. ಹಾಲಿವುಡ್‌ ವಾಕ್‌ ಆಫ್‌ ಫೇಮ್‌ನಲ್ಲಿ ವಾಲ್ಟ್‌ ಡಿಸ್ನಿ ಎರಡು 'ಸ್ಟಾರ್‌' ಪುರಸ್ಕೃತರಾಗಿದ್ದಾರೆ - ಒಂದು ಚಲನಚಿತ್ರಗಳಿಗಾಗಿ, ಇನ್ನೊಂದು ಕಿರುತೆರೆಗಾಗಿ (ದೂರದರ್ಶನ).
24 ಮೇ 1968ರಂದು ವಾಲ್ಟ್‌ ಡಿಸ್ನಿಯವರಿಗೆ ಕಾಂಗ್ರೆಸನಲ್‌ ಗೋಲ್ಡ್‌ ಮೆಡಲ್‌ ಮರಣಾನಂತರ ಗೌರವ ನೀಡಲಾಯಿತು. (P.L. 90-316, 82 Stat. 130-131). 1935ರಲ್ಲಿ ಫ್ರಾನ್ಸ್‌ನಲ್ಲಿ ಲೆಜ್ಯಾನ್‌ ಡಿ'ಆನರ್‌ ಪ್ರಶಸ್ತಿ ಪುರಸ್ಕೃತರಾದರು. ಮಿಕ್ಕಿ ಮೌಸ್‌ ಪಾತ್ರದ ಸೃಷ್ಟಿಗಾಗಿ 1935ರಲ್ಲಿ ವಾಲ್ಟ್‌ ಡಿಸ್ನಿಯವರಿಗೆ ಲೀಗ್‌ ಆಫ್‌ ನೇಷನ್ಸ್‌ನಿಂದ ವಿಶೇಷ ಪದಕ ಲಭಿಸಿತು. ಇದನ್ನು ಮಿಕ್ಕಿ ಮೌಸ್‌ ಪ್ರಶಸ್ತಿಯೆಂದೇ ಉಲ್ಲೇಖಿಸಲಾಗಿದೆ. 15 ಸೆಪ್ಟೆಂಬರ್‌ 1964ರಂದು ಅವರು ಪ್ರೆಸಿಡೆಂಷಿಯಲ್‌ ಮೆಡಲ್‌ ಆಫ್‌ ಫ್ರೀಡಮ್‌ ಪದಕ ಪುರಸ್ಕೃತರಾದರು. ಇತ್ತೀಚೆಗೆ ಡಿಸೆಂಬರ್‌ 6 2006ರಂದು ಕ್ಯಾಲಿಫೊರ್ನಿಯಾದ ರಾಜ್ಯಪಾಲ ಅರ್ನೊಲ್ಡ್‌ ಷ್ವಾರ್ಜ್‌ನೆಗರ್‌ ಮತ್ತು ಪ್ರಥಮ ಮಹಿಳೆ ಮಾರಿಯಾ ಷ್ರೈವರ್‌, ದಿ ಕ್ಯಾಲಿಫೊರ್ನಿಯಾ ಮ್ಯುಸಿಯಮ್‌ ಫಾರ್‌ ಹಿಸ್ಟರಿ, ವಿಮೆನ್‌ ಅಂಡ್‌ ದಿ ಆರ್ಟ್ಸ್‌ನಲ್ಲಿರುವ ಕ್ಯಾಲಿಫೊರ್ನಿಯಾ ಹಾಲ್‌ ಆಫ್‌ ಫೇಮ್‌ನಲ್ಲಿ ವಾಲ್ಟ್‌ ಡಿಸ್ನಿಯ ಪ್ರತಿಮೆಯನ್ನು ಸೇರ್ಪಡಿಸಿ ಮರಣಾನಂತರದ ಗೌರವ ನೀಡಿದರು.
ಸೋವಿಯತ್‌ ಖಗೋಳತಜ್ಞೆ ಲ್ಯುಡ್ಮಿಲಾ ಜ್ಯಾರ್ಜಿಯೆವ್ನಾ ಕರಾಚ್ಕಿನಾ ಒಂದು ಕಿರುಗ್ರಹವನ್ನು 1980ರಲ್ಲಿ ಪತ್ತೆ ಹಚ್ಚಿದರು. ಈ ಕಿರುಗ್ರಹಕ್ಕೆ ವಾಲ್ಟ್‌ ಡಿಸ್ನಿಯವರ ಗೌರವಾರ್ಥವಾಗಿ 4017 ಡಿಸ್ನಿಯಾ ಎನ್ನಲಾಗುತ್ತಿದೆ.
ಕಳೆದ 2003ರಲ್ಲಿ ಲಾಸ್‌ ಏಂಜಲೀಸ್‌ನಲ್ಲಿ ಆರಂಭಿಸಿದ ಒಂದು ಸಂಗೀತಕಛೇರಿ ಭವನವನ್ನು ವಾಲ್ಟ್‌ ಡಿಸ್ನಿ ಕಾನ್ಸರ್ಟ್‌ ಹಾಲ್‌ ಎಂದು ಹೆಸರಿಸಲಾಗಿದೆ. 1993ರಿಂದ ಆರಂಭಿಸಿ, HBO ದೂರದರ್ಶನ ವಾಹಿನಿಯು ವಾಲ್ಟ್‌ ಡಿಸ್ನಿಯವರ ಬಯೊಪಿಕ್‌ ನಿರ್ಮಾಣ ಕೈಗೊಂಡಿತು. ಲಾರೆನ್ಸ್‌ ಟರ್ಮನ್‌ ಇದರ ನಿರ್ಮಾಪಕರು ಮತ್ತು ಫ್ರ್ಯಾಂಕ್‌ ಪಿಯರ್ಸನ್‌ ಇದರ ನಿರ್ದೇಶಕರು.
ಈ ಯೋಜನೆಯು ಸಾಕಾರವಾಗದೆ ಕೈಬಿಡಲಾಯಿತು.
ಎಲ್‌. ನೀಲ್‌ ಸ್ಮಿತ್‌ ರಚಿಸಿರುವ ರಿಪಬ್ಲಿಕ್‌ ಆಫ್‌ ಟೆಕ್ಸಾಸ್‌ ಮೇಲೆ ಕೇಂದ್ರೀಕೃತ ಪರ್ಯಾಯ ಇತಿಹಾಸ ಕಾದಂಬರಿಗಳಲ್ಲಿ, ವಾಲ್ಟ್‌ ಡಿಸ್ನಿ ಕ್ಯಾಲಿಫೊರ್ನಿಯಾ ಮೈತ್ರಿಯ ಅಧ್ಯಕ್ಷರಾಗಿದ್ದಾರೆ. ಟೆಕ್ಸಾಸ್‌ ಮತ್ತು ಕಾನ್ಫೆಡೆರೆಸಿ (ಸಂಘ) ತರಹ ಇದೂ ಸಹ ಒಂದು ಸರ್ವತಂತ್ರ ರಾಷ್ಟ್ರವಾಗಿದೆ.
ಹೊರಗಿನ ಕೊಂಡಿಗಳು
ವರ್ಗ:೧೯೦೧ ಜನನ ವರ್ಗ:೧೯೬೬ ನಿಧನ ವರ್ಗ:ಆಮೆರಿಕನ್‌ ವಾಮಪಂಥ-ವಿರೋಧಿಗಳು ವರ್ಗ:ಅಮೆರಿಕನ್‌ ಉದ್ಯಮಿಗಳು ವರ್ಗ:ಅಮೆರಿಕನ್‌ ವ್ಯಂಗ್ಯಚಿತ್ರಕಾರರು ವರ್ಗ:ಅಮೇರಿಕನ್‌ ಚಲನಚಿತ್ರ ನಿರ್ದೇಶಕರು ವರ್ಗ:ಅಮೆರಿಕನ್‌ ಚಲನಚಿತ್ರ ನಿರ್ಮಾಪಕರು ವರ್ಗ:ಅಮೆರಿಕನ್‌ ಚಿತ್ರಕಥಾ ಲೇಖಕರು ವರ್ಗ:ಇಂಗ್ಲಿಷ್‌-ಭಾಷಾ ಚಲನಚಿತ್ರ ನಿರ್ದೇಶಕರು ವರ್ಗ:ವಾಲ್ಟ್ ಡಿಸ್ನಿ
ಇವಾ ಗಲೆಲೆ ಗ್ರೀನ್
ಇವಾ ಗಲೆಲೆ ಗ್ರೀನ್ (ಜನನ 6 ಜುಲೈ 1980) ಫ್ರೆಂಚ್ ನಟಿ ಮತ್ತು ಮಾಡೆಲ್ .ನಟಿ ಮರ್ಲೆನ್ ಜಾಬರ್ಟ್ರ ಪುತ್ರಿ,2003 ರಲ್ಲಿ ಬೆರ್ನಾರ್ಡೊ ಬೆರ್ಟೊಲುಸಿಯ ಚಿತ್ರ ದಿ ಡ್ರೀಮರ್ಸ್ ಚಿತ್ರದಲ್ಲಿ ಅಭಿನಯಿಸುವ ಮೊದಲು ತಮ್ಮ ವೃತ್ತಿಜೀವನವನ್ನು ರಂಗಮಂದಿರದಲ್ಲಿ ಪ್ರಾರಂಭಿಸಿದರು.ಅವಳು ರಿಡ್ಲೆ ಸ್ಕಾಟ್ರ ಐತಿಹಾಸಿಕ ಮಹಾಕಾವ್ಯದ ಹೆವೆನ್ ಕಿಂಗ್ಡಮ್ನಲ್ಲಿ (2005) ಜೆರುಸಲೆಮ್ನ ರಾಣಿ ಸಿಬಿಲ್ಲಾ ಪಾತ್ರದಲ್ಲಿ ಕಾಣಿಸಿಕೊಂಡಾಗ ಅವರು ಅಂತಾರಾಷ್ಟ್ರೀಯ ಮನ್ನಣೆ ಸಾಧಿಸಿದರು.ಮತ್ತು ಜೇಮ್ಸ್ ಬಾಂಡ್ ಚಿತ್ರ ಕ್ಯಾಸಿನೊ ರಾಯಲ್ (2006) ನಲ್ಲಿ ಬಾಂಡ್ ಗರ್ಲ್ ವೆಸ್ಪರ್ ಲಿಂಡ್ ಪಾತ್ರದಲ್ಲಿ ಅಭಿನಯಿಸಿದ್ದಾರೆ.
ಆರಂಭಿಕ ಜೀವನ
ಇವಾ ಗೇಲೆ ಗ್ರೀನ್ ಅವರು 1980 ರ ಜುಲೈ 6 ರಂದು ತನ್ನ ಸೋದರ ಸಂಬಂಧಿ ಜಾಯ್ ಜೊತೆಯಲ್ಲಿ ಎರಡು ನಿಮಿಷಗಳ ಹಿಂದೆ ಜನಿಸಿದರು.ಅವಳು ನಟಿ ಮತ್ತು ಗಾಯಕಿ ಮಾರ್ಲೆನ್ ಜಾಬರ್ಟ್ಳ ಮತ್ತು ದಂತವೈದ್ಯ ಮತ್ತು ಸಾಂದರ್ಭಿಕ ನಟ ವಾಲ್ಟರ್ ಗ್ರೀನ್ ರ ಮಗಳು,.ಅವಳ ತಂದೆ ಬ್ರೆಟನ್ ಮತ್ತು ಸ್ವೀಡಿಷ್ ಮೂಲದವರು; ಅವನ ಮೂಲಕ, ಅವರು ಸಂಯೋಜಕ ಪೌಲ್ ಲೆ ಫ್ಲೆಮ್ನ ಮುತ್ತಾ-ಮೊಮ್ಮಗಳು. ಫ್ರೆಂಚ್ ಅಲ್ಜೀರಿಯಾದ ಸ್ಥಳೀಯ ತಾಯಿ, ನಂತರ ಮೆಟ್ರೋಪಾಲಿಟನ್ ಫ್ರಾನ್ಸ್ಗೆ ತೆರಳಿದರು. ಗ್ರೀನ್ ಯಹೂದಿ, ಸಿಫರ್ಡಿಕ್ ಯಹೂದಿ ಸಂತತಿಯನ್ನು ಹೊಂದಿರುವ ಅವರ ತಾಯಿ.
ಗ್ರೀನ್  ಫ್ರಾನ್ಸ್ನಲ್ಲಿ ಬೆಳೆದರು ಮತ್ತು ಇಂಗ್ಲಿಷ್-ಮಾತನಾಡುವ ಸಂಸ್ಥೆಯಾದ ಅಮೇರಿಕನ್ ಯೂನಿವರ್ಸಿಟಿ ಆಫ್ ಪ್ಯಾರಿಸ್ಗೆ ನಲ್ಲಿ ವಿದ್ಯಾಭ್ಯಾಸ ಮಾಡಿದರು. ಅವರು ಲಂಡನ್ ಮತ್ತು ಐರ್ಲೆಂಡ್ ನಲ್ಲಿ ಬೆಳೆದರು  ಅವರು ಶಾಲೆಯಲ್ಲಿ ಶಾಂತ ವಿದ್ಯಾರ್ಥಿಯಾಗಿದ್ದರು  ಮತ್ತು ಅವರು ಏಳನೆಯ ವಯಸ್ಸಿನಲ್ಲಿ ಲೌವ್ರೆಗೆ ಭೇಟಿ ನೀಡಿದಾಗ ಈಜಿಪ್ಟಲಜಿಯಲ್ಲಿ ಆಸಕ್ತಿಯನ್ನು ಬೆಳೆಯಿತು 14 ನೇ ವಯಸ್ಸಿನಲ್ಲಿ, ದಿ ಸ್ಟೋರಿ ಆಫ್ ಅಡೆಲೆ ಹೆಚ್. ನಲ್ಲಿ ಇಸಾಬೆಲ್ಲೆ ಅಡ್ಜನಿ ನೋಡಿದ ನಂತರ, ಗ್ರೀನ್ ನಟಿ ಆಗಲು ನಿರ್ಧರಿಸಿದರು .ಗ್ರೀನ್ ಪ್ಯಾರಿಸ್ನ ಸೇಂಟ್ ಪಾಲ್ ಡ್ರಾಮ ಶಾಲೆಯಲ್ಲಿ ತನ್ನ ಅಧ್ಯಯನವನ್ನು ಮುಂದುವರೆಸಿದರು,  ಮತ್ತು ಲಂಡನ್ನ ವೆಬ್ಬರ್ ಡೊಗ್ಲಾಸ್ ಅಕಾಡೆಮಿ ಆಫ್ ಡ್ರಾಮ್ಯಾಟಿಕ್ ಆರ್ಟ್ನಲ್ಲಿ ಅಭಿನಯ ಕೋರ್ಸ್ ಮಾಡಿದರು. ಈ ಸಮಯದಲ್ಲಿ, ಗ್ರೀನ್ ಪ್ಯಾರಿಸ್ಗೆ ಹಿಂತಿರುಗಿದಳು, ಅಲ್ಲಿ ಅವರು ಅನೇಕ ನಾಟಕಗಳಲ್ಲಿ ಅಭಿನಯಿಸಿದರು.
ವೃತ್ತಿಜೀವನ
ಗ್ರೀಸ್ ವೇದಿಕೆಯಲ್ಲಿ ಜಲೋಸಿ ಎನ್ ಟ್ರೋಯಿಸ್ ಫ್ಯಾಕ್ಸ್ನಲ್ಲಿ (2001) ಕಾಣಿಸಿಕೊಂಡಳು, ಇದಕ್ಕಾಗಿ ಅವಳು ಮೋಲಿಯೆರ್ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡಳು.
ಉಲ್ಲೇಖಗಳು
ವರ್ಗ:ಫ್ರೆಂಚ್ ಚಲನಚಿತ್ರ ನಟಿಯರು
ಮಹೇಶ್ವರೀ ಉದ್ಯಾನ್, ಮಾಟುಂಗ, ಮುಂಬೈ
thumb|right|250px|'ಮಹೇಶ್ವರಿ ಉದ್ಯಾನ್' thumb|left|250px|'ಫ್ಲೈಯ್ ಓವರ್ ಬಂದಮೇಲೆ' ಕಿಂಗ್ಸ್ ಸರ್ಕಲ್ ಎಂದು ಹೆಸರಾದ ಈಗಿನ ಮಹೇಶ್ವರೀ ಉದ್ಯಾನ್ ನ ಅಕ್ಕ-ಪಕ್ಕದ ಸ್ಥಳವನ್ನು ಮೊದಲು 'ಕಿಂಗ್ಸ್ ಸರ್ಕಲ್' ಎಂತಲೇ ಕರೆಯಲಾಗುತ್ತಿತ್ತು. ವಿಕ್ಟೋರಿಯ ರಾಣಿಯ ತರುವಾಯ ೭ ನೇ ಎಡ್ವರ್ಡ್ ಪಟ್ಟಕ್ಕೆ ಬಂದರು. ಆಗ ಇಂಗ್ಲೆಂಡ್ ನ ಅಧಿಪತ್ಯದಲ್ಲಿದ್ದ ವಿಶ್ವದ ಪ್ರಮುಖ ತಾಣಗಳಿಗೆ ಕಿಂಗ್ ಎಂಬ ಉಪಾಧಿಯನ್ನು ಕೊಟ್ಟರು. ಹಾಗಾಗಿ, ಆಗ ಬೊಂಬಾಯಿನ ಆಸ್ಪತ್ರೆಗೆ ಕಿಂಗ್ ಎಡ್ವರ್ಡ್ ಆಸ್ಪತ್ರೆ,ದಾದರ್ ಕಿಂಗ್ಸ್ ಸ್ಕೂಲ್, ಕಿಂಗ್ಸ್ ಸರ್ಕಲ್, ಕಿಂಗ್ಸ್ ಲಾಂಡ್ರಿ ಇತ್ಯಾದಿ ಹೆಸರುಗಳು ಬಂದವು. ದಕ್ಷಣ ದಿಕ್ಕಿಗೆ ದಾದರ್, ಉತ್ತರಕ್ಕೆ ಸಾಯನ್, ಮತ್ತು ಪಶ್ಚಿಮಕ್ಕೆ ಮಾಟುಂಗ ರೈಲ್ವೆ ನಿಲ್ದಾಣ, ಹಾಗೂ ಪೂರ್ವಕ್ಕೆ ವಡಾಲ ಜಿಲ್ಲೆಗಳಿವೆ. ಈಗ ಮಹೇಶ್ವರಿ ಉದ್ಯಾನದ ಮೇಲ್ವಿಚಾರಣೆಯನ್ನು ಲಾರ್ಸೆನ್ ಅಂಡ್ ಟೂಬ್ರೊ ಕಂಪೆನಿಯವರು ಅತ್ಯಂತ ಸಮರ್ಪಕವಾಗಿ ನೋಡಿಕೊಳ್ಳುತ್ತಿದ್ದಾರೆ. ಉದ್ಯಾನದಲ್ಲಿ ಒಳ್ಳೆಯ ಹೂವಿನ ಗಿಡಗಳನ್ನು ನೆಟ್ಟಿದ್ದಾರೆ. ಉತ್ತಮವಾದ ಹುಲ್ಲಿನ ಹಾಸಿದೆ. ಮಕ್ಕಳಿಗೆ ಉತ್ತಮವಾದ ಜಾರುವ ಬಂಡೆ, ಉಯ್ಯಾಲೆಗಳು, ಮತ್ತು ಬಾರ್ ವ್ಯಾಯಾಮ ಮಾಡುವ ವ್ಯವಸ್ಥೆಯಿದೆ. ಜನರು ಕುಳಿತುಕೊಳ್ಳಲು ಒಳ್ಳೆಯ ಸಿಮೆಂಟಿನ ಮಂಚಗಳಿವೆ. ಎರಡು ಲತಾಗೃಹಗಳಿದೆ. ಅದರ ಒಳಗೆ ಮತ್ತು ಮೇಲೆ, ಹೂವಿನ ಬಳ್ಳಿಗಳನ್ನು ಹಬ್ಬಿಸಿದ್ದಾರೆ. ಒಳಗಿನ ಹಾಸು ಕಲ್ಲುಗಳ ಮೇಲೆ ಪರಿವಾರದ ಸದಸ್ಯರುಗಳು  ಕುಳಿತು ಆನಂದಿಸಬಹುದು.
'ಫ್ಲೈಯ್ ಓವರ್' ಈಗ ಉದ್ಯಾನದ ಮಧ್ಯದಲ್ಲಿ ಬಂದಿದೆ
thumb|right|250px|'ಸುಂದರ ಟುಲಿಪ್ ಹೂಗಳು' thumb|left|250px|'ಫ್ಲೈಓವರ್ ನಿರ್ಮಿಸಿದ ನಂತರ' ಇತ್ತೀಚೆಗೆ ಫ್ಲೈಯ್ ಓವರ್ ಸಿದ್ಧವಾಗಿದೆ. ಅದನ್ನು ವಾಹನ ಚಾಲಕರಿಗೆ ವಹಿಸಿಕೊಟ್ಟಿದ್ದಾರೆ. ಅದು ಮಹೇಶ್ಚರಿ ಉದ್ಯಾನದ ಮಧ್ಯಭಾಗದಲ್ಲಿ ಹಾದು ಹೋಗಿದೆ. ಚಿಕ್ಕ-ಪುಟ್ಟ ವಾಹನಗಳು ಯಾವ ಅಡೆತಡೆಯಿಲ್ಲದೆ ಥಾಣೆಯ ವರೆಗೆ ಹೋಗಲು ಈ 'ಫ್ಲೈಓವರ್ ಸೇತುವೆ'ಗಳು ನೆರವಾಗುತ್ತವೆಯೆಂಬ ಆಶೆಯ ಮೇರೆಗೆ ಇವನ್ನು ನಿರ್ಮಿಸಿದ್ದಾರೆ. ಮೊದಲು ಮಾಟುಂಗದ ವಾಸಿಗಳಿಗೆ ಸಿಮೆಂಟ್ ಕಾಂಕ್ರೀಟ್ ನ ದೊಡ್ಡ ಕಾಲಂಗಳು ಬಂದು ಆ ಪ್ರದೇಶದ ಸೌಂದರ್ಯ ಕೆಡಬಹುದೆಂದು ಶಂಕಿಸಿದ್ದರು. ಆದರೆ ವಾಹನಗಳ ಓಡಾಟಕ್ಕೆ ಅನುಕೂಲ್ವಾಗುವಂತೆ. ಫ್ಲೈಯ್ ಓವರ್ ರಸ್ತೆ ಅನಿವಾರ್ಯವಾಗಿ ಕಟ್ಟಲೇ ಬೇಕಾಗಿತ್ತು. ಉದ್ಯಾನದ ಮಧ್ಯೆ ಕಂಭಗಳು ಬಂದಿದ್ದರೂ ಅವುಗಳಿಂದ ಪಾರ್ಕ್ ಗೆ ಬರುವ ಮಕ್ಕಳು, ಹೆಣ್ಣುಮಕ್ಕಳು ಮತ್ತು ಹಿರಿಯ ನಾಗರಿಕರಿಗೆ, ಯಾವ ಅನಾನುಕೂಲವೂ ಆಗಿಲ್ಲ. ಈ ಸುಂದರ ಉದ್ಯಾನದ ಮೇಲ್ವಿಚಾರಣೆಯನ್ನು 'ಲಾರ್ಸೆನ್ ಅಂಡ್ ಟೂಬ್ರೊ ಕಂಪೆನಿ'ಯವರು ಅತ್ಯುತ್ತಮವಾಗಿ ನಿರ್ವಹಿಸಿಕೊಂಡು ಹೋಗುತ್ತಿದ್ದಾರೆ. ಉದ್ಯಾನದ ಅಂದ-ಚೆಂದಗಳು ಚೆನ್ನಾಗಿ ಕಾಪಾಡಲ್ಪಟ್ಟಿವೆ. thumb|right|250px|'ಹಿಂದಿನ ಉದ್ಯಾನದ ಒಳ ನೋಟದ ಒಂದು ದೃಷ್ಯ
ಉಲ್ಲೇಖಗಳು
<References />
ವರ್ಗ:ಮುಂಬಯಿನ ಸಾರ್ವಜನಿಕ ಉದ್ಯಾನಗಳು
ಎಡ್ವರ್ಡ್ ಕಲೆನ್‌ (ಟ್ವಿಲೈಟ್)
ಟ್ವಿಲೈಟ್
ಟ್ವಿಲೈಟ್‌‌ ನಲ್ಲಿ, ಬೆಲ್ಲಾ ಸ್ವಾನ್‌ ಎಂಬ ಒಬ್ಬ ಮಾನವ ಕನ್ಯೆಯನ್ನು ಎಡ್ವರ್ಡ್ ಭೇಟಿಮಾಡುತ್ತಾನೆ, ಆದರೆ ಅವಳ ವಿಚಾರಗಳನ್ನು ಅವನಿಂದ ಅರ್ಥ ಮಾಡಿಕೊಳ್ಳಲಾಗುವುದಿಲ್ಲ ಹಾಗೂ ಅವಳ ರಕ್ತವು ಅವನನ್ನು ಅತ್ಯಂತ ಮಧುರವಾಗಿ ಪರವಶಗೊಳಿಸುತ್ತದೆ. ಅವಳ ಬಗ್ಗೆ ತನಗೆ ಆಕರ್ಷಣೆ ಬೆಳೆಯುತ್ತಿರುವುದನ್ನು ಅವನು ಹತ್ತಿಕ್ಕುತ್ತಾನಾದರೂ, ಅವಳ ಜೀವವನ್ನು ಹಲವಾರು ಸಂದರ್ಭಗಳಲ್ಲಿ ಕಾಪಾಡಿದ ನಂತರ, ಅವನು ಅವಳಿಗೆ ಈಡಾಗುತ್ತಾನೆ. ಅಂತಿಮವಾಗಿ ಅವಳ ಪ್ರೇಮಪಾಶದಲ್ಲಿ ಸಿಲುಕುತ್ತಾನೆ. ತಾನೊಬ್ಬ ರಕ್ತಪಿಶಾಚಿಯೆಂದೂ, ಮತ್ತು ಹದಿನೇಳು ವರ್ಷದ ಯುವಕನೊಬ್ಬನ ಭೌತಿಕ ಶರೀರವನ್ನು ತಾನು ಉಳಿಸಿಕೊಂಡಿದ್ದರೂ, ವಾಸ್ತವವಾಗಿ ತಾನು 1901ರ ಜೂನ್‌ 20ರಂದು ಹುಟ್ಟಿದುದಾಗಿಯೂ ಬೆಲ್ಲಾಳ ಹತ್ತಿರ ಎಡ್ವರ್ಡ್ ಒಪ್ಪಿಕೊಳ್ಳುತ್ತಾನೆ  ಇಲಿನಾಯ್ಸ್‌ನ ಚಿಕಾಗೋದಲ್ಲಿ ಹರಡಿದ್ದ ಸ್ಪ್ಯಾನಿಷ್‌ ಇನ್‌ಫ್ಲುಯೆನ್ಜಾ ಸಾಂಕ್ರಾಮಿಕ ರೋಗದಿಂದ ಅವನು ಸಾಯುವುದನ್ನು ತಡೆಗಟ್ಟಲು ಅವನ ಸಾಕು ತಂದೆ, ಕಾರ್ಲೈಲ್‌ ಕಲೆನ್‌, 1918ರಲ್ಲಿ ಅವನನ್ನು ಒಬ್ಬ ರಕ್ತಪಿಶಾಚಿಯನ್ನಾಗಿ ರೂಪಾಂತರಿಸಿರುತ್ತಾನೆ. ಬಹುತೇಕ ರಕ್ತಪಿಶಾಚಿಗಳಲ್ಲಿ ವಿರಳವಾಗಿರುವ ನೈತಿಕತೆಯನ್ನು ಕಾರ್ಲೈಲ್‌ ಅವನಲ್ಲಿ ನಿಧಾನವಾಗಿ ತುಂಬುತ್ತಾನೆ ಮತ್ತು ಮನುಷ್ಯರನ್ನು ಆಹಾರವೆಂದು ಪರಿಗಣಿಸಿರುವುದನ್ನು ತಿರಸ್ಕರಿಸುವುದು ಅವನ ಜೀವನದ ಧ್ಯೇಯವಾಗಿರುತ್ತದೆ. ಆದಾಗ್ಯೂ, ಬೆಲ್ಲಾ ತನ್ನ ಜೊತೆಗಿರುವುದನ್ನು ವಿರೋಧಿಸಿ ಎಡ್ವರ್ಡ್ ಸತತವಾಗಿ ಎಚ್ಚರಿಕೆ ನೀಡುತ್ತಾನೆ. ಅವಳು ಅವನ ಸಹಚಾರಿಯಾಗಿ ಮುಂದುವರಿದರೆ ಅವಳ ಜೀವನವು ಅಪಾಯದಲ್ಲಿ ಸಿಲುಕಬಹುದೆಂಬುದು ಅವನ ಗ್ರಹಿಕೆಯಾಗಿರುತ್ತದೆ. ಎಡ್ವರ್ಡ್‌ನಲ್ಲಿ ತನಗಿರುವ ಪ್ರೇಮ ಮತ್ತು ಭರವಸೆಯಿಂದಾಗಿ ಬೆಲ್ಲಾ ಅವನ ಎಚ್ಚರಿಕೆಗಳನ್ನು ಅಲಕ್ಷಿಸುತ್ತಾಳೆ. ತಾನು ರಕ್ತಪಿಶಾಚಿ ಜೇಮ್ಸ್‌ನ ಗುರಿಯಾಗಿ ಮಾರ್ಪಟ್ಟ ನಂತರವೂ ಸಹ ಇದು ಮುಂದುವರಿಯುತ್ತದೆ. "ಸಸ್ಯಾಹಾರಿ" ರಕ್ತಪಿಶಾಚಿಗಳಾಗಿರುವ (ಅಂದರೆ ಕೇವಲ ಪ್ರಾಣಿಗಳನ್ನಷ್ಟೇ ತಿನ್ನುವುದಕ್ಕೆ ಬದ್ಧರಾಗಿರುವ) ಕಲೆನ್‌ ಕುಟುಂಬಕ್ಕಿಂತ ಭಿನ್ನವಾಗಿ, ಜೇಮ್ಸ್‌ ನಿಯತವಾಗಿ ಮನುಷ್ಯರನ್ನು ಆಹಾರವಾಗಿ ಸೇವಿಸುತ್ತಿರುತ್ತಾನೆ ಮತ್ತು ಆತ ಬೆಲ್ಲಾಳ ರಕ್ತವನ್ನು ಕುಡಿಯುವವರೆಗೂ ಇದನ್ನು ನಿಲ್ಲಿಸಿರುವುದಿಲ್ಲ. ತನ್ನ ಕುಟುಂಬದ ಸಹಾಯದಿಂದ, ಎಡ್ವರ್ಡ್ ಬೆಲ್ಲಾಳನ್ನು ಜೇಮ್ಸ್‌ನ ಪರಭಕ್ಷಣೆಯಿಂದ ಕಾಪಾಡುತ್ತಾನೆ. ಆದರೆ ಬೆಲ್ಲಾಳನ್ನು ಹೇಗೆ ಮುಂದೆ ಸುರಕ್ಷಿತವಾಗಿ ಕಾಪಾಡುವುದು ಎಂಬುದು ಒಂದು ತೆರೆದ ಪ್ರಶ್ನೆಯಾಗಿಯೇ ಉಳಿಯುತ್ತದೆ.
ನ್ಯೂ ಮೂನ್
ನ್ಯೂ ಮೂನ್‌ ನಲ್ಲಿ, ಬೆಲ್ಲಾ ತನ್ನ ಬೆರಳನ್ನು ಕತ್ತರಿಸಿಕೊಂಡು, ಹೆಚ್ಚೂಕಮ್ಮಿ ತನ್ನ ಸೋದರ ಜಾಸ್ಪರ್‌ನಿಂದ ಆಕ್ರಮಣಕ್ಕೊಳಗಾದಾಗ, ಅವಳ ಸುರಕ್ಷತೆಯ ಕುರಿತಾದ ಎಡ್ವರ್ಡ್‌ನ ತಲ್ಲಣಗಳು ತೀವ್ರಗೊಳ್ಳುತ್ತವೆ. ಅವಳನ್ನು ರಕ್ಷಿಸುವ ಒಂದು ಪ್ರಯತ್ನದಲ್ಲಿ, ಅವಳನ್ನು ತಾನು ಇನ್ನು ಪ್ರೀತಿಸುವುದಿಲ್ಲವೆಂದು ಅವನು ಮನವರಿಕೆ ಮಾಡಿಕೊಡುತ್ತಾನೆ ಹಾಗೂ ಬೆಲ್ಲಾಳ ಹೃದಯಭಗ್ನಗೊಳಿಸಿ, ತನ್ನ ಕುಟುಂಬದ ಜೊತೆಗೆ ಹೊರಟು ಹೋಗುತ್ತಾನೆ. ಬೆಲ್ಲಾ ಇಲ್ಲದೆ ಬದುಕುವುದು ಕಷ್ಟವೆಂದು ಎಡ್ವರ್ಡ್‌ಗೆ ಅರಿವಾಗುತ್ತದೆ. ಒಂದು ಕೊನೆಯಿಲ್ಲದ ದೀರ್ಘವಾದ ಮತ್ತು ಅರ್ಥಹೀನ ಬದುಕಿನ ಪ್ರತೀಕ್ಷೆಯಲ್ಲಿ ಆತ ತೀವ್ರವಾಗಿ ನಿರುತ್ಸಾಹಕ್ಕೊಳಗಾಗುತ್ತಾನೆ. ಬೆಲ್ಲಾ ಆತ್ಮಹತ್ಯೆ ಮಾಡಿಕೊಂಡಿದ್ದಾಳೆ ಎಂಬ ತಪ್ಪುಗ್ರಹಿಕೆಯ ಮಾಹಿತಿಯು ತನ್ನ ಸೋದರಿ ರೊಸಾಲಿಯಿಂದ ದೊರೆತಾಗ, ತನ್ನನ್ನು ಸಾಯಿಸಬೇಕೆಂದು ಇಟಲಿಯ ಒಂದು ರಕ್ತಪಿಶಾಚಿಗಳ ತಂಡವಾದ ವೊಲ್ತುರಿಯನ್ನು ಮನವೊಲಿಸಲು ಎಡ್ವರ್ಡ್‌ ಪ್ರಯತ್ನಿಸುತ್ತಾನೆ. ತನ್ನ ಸಹೋದರಿ ಆಲಿಸ್ ಜೊತೆಗೂಡಿ ಬೆಲ್ಲಾ ಇಟಲಿಗೆ ಧಾವಿಸುತ್ತಾಳೆ ಮತ್ತು ಎಡ್ವರ್ಡ್‌ನನ್ನು ವೊಲ್ತುರಿ ಗುಂಪು ನಾಶ ಮಾಡುವ ಮುಂಚೆ ಅವನನ್ನು ತಡೆಯುತ್ತಾಳೆ.ತಾನು ಅವಳನ್ನು ಬಿಟ್ಟಿದ್ದು ಏತಕ್ಕಾಗಿ ಎಂಬುದನ್ನು ಬೆಲ್ಲಾಳಿಗೆ ವಿವರಿಸುವ ಎಡ್ವರ್ಡ್‌, ಅವಳಲ್ಲಿ ಕ್ಷಮೆ ಕೋರುತ್ತಾನೆ. ಅವಳು ಅಂತಿಮವಾಗಿ ಅವನನ್ನು ಸಂಪೂರ್ಣ ಕ್ಷಮಿಸುತ್ತಾಳೆ, ಮತ್ತು ಎಡ್ವರ್ಡ್ ಅವಳನ್ನು ಬಿಟ್ಟೇ ಇರಲಿಲ್ಲವೇನೋ ಎಂಬುವಷ್ಟರ ಮಟ್ಟಿಗೆ ಅವರು ತಮ್ಮ ಸಂಬಂಧವನ್ನು ಮುಂದುವರೆಸುತ್ತಾರೆ. ಜಾಕೋಬ್ ಬ್ಲಾಕ್ ಎಂಬ ಹೆಸರಿನ ವೃಕಮಾನವನೊಂದಿಗೆ ಬೆಲ್ಲಾ ಹೊಂದಿರುವ ಮುರಿಯಲಾಗದ ಬಂಧನದ ಹೊರತಾಗಿ ಇವರ ಸಂಬಂಧ ಮುಂದುವರೆಯುತ್ತದೆ. ತಾನೋರ್ವ ರಕ್ತಪಿಶಾಚಿಯಾಗಿ ಬದಲಾಗುವಲ್ಲಿ ಬೆಲ್ಲಾ ಎಡ್ವರ್ಡ್‌ನ ಕುಟುಂಬದ ನೆರವನ್ನು ಪಡೆಯುವಲ್ಲಿ ಸಫಲಳಾಗುತ್ತಾಳೆ. ಇದೇ ವೇಳೆಯಲ್ಲಿ ಎಡ್ವರ್ಡ್ ಅವಳ ನಿರೀಕ್ಷೆಯ ಕುರಿತು ಕೋಪೋದ್ರಿಕ್ತನಾದರೂ, ತನ್ನನ್ನು ಅವಳು ಮೊದಲು ಮದುವೆಯಾಗಲು ಒಪ್ಪಿಕೊಂಡರೆ ಅವಳನ್ನು ಸ್ವತಃ ತಾನೇ ರಕ್ತಪಿಶಾಚಿಯಾಗಿ ಬದಲಾಯಿಸುವುದಾಗಿ ನಂತರ ಒಪ್ಪಿಕೊಳ್ಳುತ್ತಾನೆ.
ಬ್ರೇಕಿಂಗ್ ಡಾನ್
ಬ್ರೇಕಿಂಗ್ ಡಾನ್‌‌ ನಲ್ಲಿ ಎಡ್ವರ್ಡ್ ಮತ್ತು ಬೆಲ್ಲಾ ಮದುವೆಯಾಗುವುದನ್ನು ಕಾಣಬಹುದು. ತಮ್ಮ ಮಧುಚಂದ್ರದ ಅವಧಿಯಲ್ಲಿ ಬೆಲ್ಲಾ ಗರ್ಭಿಣಿಯಾಗುತ್ತಾಳೆ, ಮತ್ತು ವೇಗವಾಗಿ ಬೆಳೆದ ಅರ್ಧ-ಮಾನವ, ಅರ್ಧ-ರಕ್ತಪಿಶಾಚಿ ರೂಪದ ಭ್ರೂಣವು ಬೆಲ್ಲಾಳ ಆರೋಗ್ಯದ ಮೇಲೆ ವೇಗವಾಗಿ ಪರಿಣಾಮ ಬೀರುತ್ತದೆ. ತನ್ನ ಜೀವವುಳಿಸಿಕೊಳ್ಳುವ ಸಲುವಾಗಿ ಗರ್ಭಪಾತ ಮಾಡಿಸಿಕೊಳ್ಳಲು ಎಡ್ವರ್ಡ್ ಅವಳನ್ನು ಒತ್ತಾಯಿಸಲು ಪ್ರಯತ್ನಿಸುತ್ತಾನೆ. ಆದರೆ, ಇನ್ನೂ ಹುಟ್ಟಿರದ ತನ್ನ ಮಗುವಿನೊಂದಿಗೆ ಒಂದು ಬಂಧವನ್ನು ಹೊಂದಿರುವ ಬೆಲ್ಲಾ, ಮಗುವಿಗೆ ಜನ್ಮ ನೀಡುವುದಾಗಿ ಪಟ್ಟು ಹಿಡಿಯುತ್ತಾಳೆ. ಮಗುವಿನ ಆಲೋಚನೆಗಳನ್ನು ಅವನು ಕೇಳಿಸಿಕೊಂಡ ನಂತರ ಹಾಗೂ ತನ್ನ ತಾಯಿಯ ಪ್ರೀತಿಗೆ ಪ್ರತಿಯಾಗಿ ಆ ಮಗುವೂ ಸಹ ಬೆಲ್ಲಾಳನ್ನು ಪ್ರೀತಿಸುತ್ತಿದೆ ಎಂದು ಅರಿತುಕೊಂಡ ನಂತರ, ಆ ಮಗುವಿನ ಕುರಿತು ಎಡ್ವರ್ಡ್‌ಗೂ ಸಹ ಪ್ರೀತಿಯುಕ್ಕುತ್ತದೆ. ತುರ್ತುಸ್ಥಿತಿಯ c-ವಿಭಾಗದಲ್ಲಿ ಮಗುವಿಗೆ ಜನ್ಮನೀಡುವಾಗ ಬೆಲ್ಲಾ ಹೆಚ್ಚೂಕಮ್ಮಿ ಸಾಯುವ ಸ್ಥಿತಿ ತಲುಪುತ್ತಾಳೆ, ಆದರೆ ಎಡ್ವರ್ಡ್ ಯಶಸ್ವಿಯಾಗಿ ತನ್ನ ಮಗಳನ್ನು ಹೆರಿಗೆ ಮಾಡಿಸಲು ನೆರವಾಗುತ್ತಾನೆ ಮತ್ತು ಬೆಲ್ಲಾಳ ಹೃದಯಕ್ಕೆ ತನ್ನ ನಂಜನ್ನು ಚುಚ್ಚುತ್ತಾನೆ. ಇದರಿಂದ ಅವಳ ಗಾಯಗಳು ಮಾಗುವುದರ ಜೊತೆಗೆ ಅವಳೊಬ್ಬ ಅಮರವಾದ ರಕ್ತಪಿಶಾಚಿಯಾಗಿ ಬದಲಾಗುತ್ತಾಳೆ. ಬೆಲ್ಲಾಳ ಯಾತನಾಮಯ ಮಾರ್ಪಾಡಿನ ಸಮಯದಲ್ಲಿ, ಜಾಕೋಬ್ ಅವರ ಹೆಣ್ಣು ಮಗುವಾದ ರೆನೆಸ್ಮೀ ಮೇಲೆ ಮುದ್ರೆಯೊತ್ತುತ್ತಾನೆ.ಇರಿನ ಎಂಬ ರಕ್ತಪಿಶಾಚಿಯು ರೆನೆಸ್ಮೀಯನ್ನು ಒಬ್ಬ ಅಮರಳಾದ ರಕ್ತಪಿಶಾಚಿ ಮಗುವೆಂದು ತಪ್ಪು ತಿಳಿದನಂತರ, ಇದು ರಕ್ತಪಿಶಾಚಿ ಪ್ರಪಂಚದಲ್ಲಿ ನಿಷೇಧಿಸಲ್ಪಟ್ಟಿರುವ ಒಂದು ಸೃಷ್ಟಿ ಎಂದು ಪರಿಗಣಿಸಿ ವೊಲ್ತುರಿ ಸಮೂಹವು ಕಲೆನ್‌ ಪರಿವಾರವನ್ನು ನಾಶಮಾಡಲು ಬರುತ್ತದೆ. ಬೆಲ್ಲಾ ಮತ್ತು ಅವರ ಮೈತ್ರಿಕೂಟದ ಜೊತೆಗೆ ನಿಲ್ಲುವ ಎಡ್ವರ್ಡ್‌, ರೆನೆಸ್ಮೀಯು ಒಂದು ಅಮರವಾದ ಮಗುವಲ್ಲ ಹಾಗೂ ಅವರ ಅಸ್ತಿತ್ವಕ್ಕೆ ಅದರಿಂದ ಯಾವುದೇ ತೊಂದರೆಯಿಲ್ಲ ಎಂಬುದನ್ನು ವೊಲ್ತುರಿ ಸಮೂಹಕ್ಕೆ ಮನವರಿಕೆ ಮಾಡಿಕೊಡುತ್ತಾನೆ. ಒಮ್ಮೆ ವೊಲ್ತುರಿ ಅಲ್ಲಿಂದ ಹೊರಟ ಮೇಲೆ, ಎಡ್ವರ್ಡ್ ಮತ್ತು ಬೆಲ್ಲಾ ನಿರಾಳರಾಗಿ ತಮ್ಮ ಮಗಳ ಜೊತೆ ಶಾಂತಿಯಿಂದ ಜೀವನ ನಡೆಸುತ್ತಾರೆ.
ಪಾತ್ರ ನಿರೂಪಣೆ
ಎಡ್ವರ್ಡ್‌ ಓರ್ವ ಮೋಹಕ, ವಿನೀತ, ದೃಢಸಂಕಲ್ಪದ, ಮತ್ತು ಅತ್ಯಂತ ಮೊಂಡುತನದ ಸ್ವಭಾವದವನಾಗಿ ಪುಸ್ತಕದಲ್ಲಿ ಹಾಗೂ ಬೆಲ್ಲಾಳಿಂದ ವಿವರಿಸಲ್ಪಟ್ಟಿದ್ದಾನೆ. ಬೆಲ್ಲಾಳ ವಿಷಯಕ್ಕೆ ಸಂಬಂಧಿಸಿದಂತೆ ಆತ ಅತ್ಯಂತ ರಕ್ಷಣಾತ್ಮಕ ಸ್ವಭಾವದವನಾಗಿದ್ದು, ಬೇರೆಲ್ಲದಕ್ಕಿಂತ ಮಿಗಿಲಾಗಿ ಅವಳ ಸುರಕ್ಷೆ, ಮನುಷ್ಯತ್ವ ಹಾಗೂ ಕ್ಷೇಮವೇ ಅವನಿಗೆ ಮುಖ್ಯವಾಗಿರುತ್ತದೆ. ಆತ ಯಾವಾಗಲೂ ಸನ್ನಿವೇಶಗಳನ್ನು ಅಗತ್ಯಕ್ಕಿಂತ ಹೆಚ್ಚಾಗಿ ವಿಶ್ಲೇಷಿಸುತ್ತಾನೆ ಮತ್ತು ಅಗತ್ಯಕ್ಕಿಂತ ಹೆಚ್ಚಿನ ಪ್ರತಿಕ್ರಿಯೆ ತೋರುವ ಪ್ರವೃತ್ತಿಯನ್ನು ಹೊಂದಿರುತ್ತಾನೆ. ವಿಶೇಷವಾಗಿ ಬೆಲ್ಲಾಳ ಸುರಕ್ಷತೆಯು ಅಪಾಯದ ಪರಿಸ್ಥಿತಿಯಲ್ಲಿರುವಾಗ ಈ ರೀತಿಯ ಪ್ರವೃತ್ತಿಯು ಅವನಿಂದ ಹೊರಹೊಮ್ಮುತ್ತದೆ. 20ನೇ ಶತಮಾನದ ಆರಂಭದಲ್ಲಿನ ತನ್ನ ಮಾನವ ಜೀವನದಿಂದ ಆಯ್ದ ಕೆಲವು ಹಳತಾದ ಭಾಷಣವನ್ನು ಉಳಿಸಿಕೊಂಡಿರುತ್ತಾನೆ. ಎಡ್ವರ್ಡ್ ಸ್ವತಃ ತನ್ನನ್ನು ಒಂದು ಪೆಡಂಭೂತದಂತೆ ಕಾಣುತ್ತಾನೆ, ಮತ್ತು ಬೆಲ್ಲಾಳ ಪ್ರೇಮದಲ್ಲಿ ಬಿದ್ದ ಮೇಲೆ, ತಾನು ಒಬ್ಬ ರಕ್ತಪಶಾಚಿಯಾಗುವ ಬದಲು ಮಾನವನಾಗಬೇಕಾಗಿತ್ತೆಂದು ವಿಪರೀತವಾಗಿ ಬಯಸುತ್ತಾನೆ.
ಭೌತಿಕ ರೂಪ
ಟ್ವಿಲೈಟ್ ಸರಣಿಯಲ್ಲಿ ಬರುವ ಎಲ್ಲ ರಕ್ತಪಿಶಾಚಿಗಳಂತೆ, ಎಡ್ವರ್ಡ್ ಅಸಾಧ್ಯ ಸುಂದರನಾಗಿದ್ದಾನೆ ಎಂದು ಬೆಲ್ಲಾಳಿಂದ ವಿವರಿಸಲ್ಪಟ್ಟಿದ್ದಾನೆ. ಸರಣಿಯ ವಿವಿಧ ಹಂತಗಳಲ್ಲಿ, ಅವಳು ಅವನನ್ನು ಗ್ರೀಕ್‌ನ ಪೌರಾಣಿಕ ದೇವತೆ ಅಡೋನಿಸ್‌ಗೆ ಹೋಲಿಸುತ್ತಾಳೆ. ಅವನ ಚರ್ಮವು "ಅಮೃತಶಿಲೆಯ ತರಹ"- ತುಂಬಾ ಮಸುಕು, ಮಂಜುತಂಪಿನಂತಿದ್ದು, ಮತ್ತು ಸೂರ್ಯನ ಬೆಳಕಿನಲ್ಲಿ ಹೊಳೆಯುತ್ತದೆ. ಅವನ ಮುಖಚರ್ಯೆಯು ಪರಿಪೂರ್ಣವಾಗಿ ಮತ್ತು ಕೋನಯುತವಾಗಿದ್ದು, ಎತ್ತರವಾದ ಕೆನ್ನೆಯೆಲುಬುಗಳು, ಬಲಿಷ್ಠ ದವಡೆ, ಒಂದು ನೀಳ ಮೂಗು, ಮತ್ತು ತುಂಬು ತುಟಿಗಳನ್ನು ಅವನು ಹೊಂದಿದ್ದ ಎಂದು ಅವಳು ವಿವರಿಸುತ್ತಾಳೆ. ಯಾವಾಗಲೂ ಗೋಜಲಾಗಿರುವ ಅವನ ಕೂದಲು, ವಿಶೇಷವಾದ ಕಂಚು ಬಣ್ಣವನ್ನು ಉಳಿಸಿಕೊಂಡಿದ್ದು, ಇದನ್ನು ಅವನು ಮಾನವ ಜನ್ಮದಲ್ಲಿ ತನ್ನ ಜೈವಿಕ ತಾಯಿಯಿಂದ ಪಡೆದುಕೊಂಡಿದ್ದ. ಒಂದೊಮ್ಮೆ ಹಸಿರು ಬಣ್ಣದಲ್ಲಿದ್ದ ಅವನ ಕಣ್ಣುಗಳು, ಈಗ ಗೋಮೇಧಿಕ ಬಣ್ಣದಲ್ಲಿವೆಯೆಂದು ವರ್ಣಿಸಲ್ಪಟ್ಟಿವೆ. ಅವನು ಆಹಾರವಿಲ್ಲದೆ ದೂರ ಪ್ರಯಾಣ ಮಾಡಿದರೆ ಅವನ ರೂಪವು ಬದಲಾಗುತ್ತದೆ: ಅವನ ಕಣ್ಣುಗಳು ಮಂಕಾಗಿ ಹೆಚ್ಚುಕಡಿಮೆ ಕಪ್ಪಾಗಿ ಬದಲಾಗುತ್ತವೆ, ಮತ್ತು ನೇರಳೆ ಬಣ್ಣದ ಮೂಗೇಟುಗಳು ಅವನ ಕಣ್ಣುಗಳ ಕೆಳಗೆ ಕಾಣಿಸುತ್ತವೆ. ಎಡ್ವರ್ಡ್ 6'2"ನಷ್ಟು ಎತ್ತರವಿದ್ದು, ಸಪೂರವಾದ ಆದರೆ ಶಕ್ತಿಯುತವಾದ ದೇಹವನ್ನು ಹೊಂದಿದ್ದಾನೆ.
ರಕ್ತಪಿಶಾಚಿಯಂತೆ ವರ್ತಿಸುವ ಲಕ್ಷಣಗಳು, ಸಾಮರ್ಥ್ಯಗಳು ಮತ್ತು ಆಸಕ್ತಿಗಳು
ಟ್ವಿಲೈಟ್ ಸರಣಿಯ ಎಲ್ಲ ರಕ್ತಪಿಶಾಚಿಗಳಂತೆ, ಅತಿಮಾನುಷ ಶಕ್ತಿ, ವೇಗ, ಸಹಿಷ್ಣುತೆ, ಮತ್ತು ಚುರುಕುತನವನ್ನು ಹೊಂದಿರುತ್ತಾನೆ, ಮತ್ತು ಅವನು ಅಮಾನುಷವಾಗಿ ಸುಂದರನಾಗಿದ್ದಾನೆ ಎಂದು ವರ್ಣಿಸಲ್ಪಟ್ಟಿದ್ದಾನೆ. ಅವನ ಸುಗಂಧ ಮತ್ತು ಧ್ವನಿ ಬೆಲ್ಲಾಳನ್ನು ಎಷ್ಟೊಂದು ಅಗಾಧವಾಗಿ ವ್ಯಾಮೋಹಗೊಳಿಸಿದೆಯೆಂದರೆ, ಅವನು ಅನಿರೀಕ್ಷಿತವಾಗಿ ಅವಳನ್ನು ಸಂಪೂರ್ಣವಾಗಿ ಒಂದು ಆಜ್ಞಾನುವರ್ತಿ ಬೆರಗಿನೊಳಗೆ ಕಳಿಸುತ್ತಾನೆ. ಟ್ವಿಲೈಟ್‌‌ ನಲ್ಲಿ, ಇತರೆಲ್ಲಾ ರಕ್ತಪಿಶಾಚಿಗಳಂತೆ ಉಸಿರಾಡುವ ಅವಶ್ಯಕತೆ ತನಗಿಲ್ಲವೆಂದು ವಿವರಿಸುತ್ತಾನೆ. ಆದರೂ ಇದು ತನ್ನ ಪರಿಸರವನ್ನು ಆಘ್ರಾಣಿಸಲು ಸಹಾಯಕವಾಗಿರುವುದರಿಂದ, ರೂಢಿಯಲ್ಲಿ ಹಾಗೆ ಮಾಡಲು ಆಯ್ಕೆಮಾಡಿಕೊಳ್ಳುತ್ತಾನೆ. ಆತ ರೂಢಿಗತವಾದ ಆಹಾರವನ್ನು ಜೀರ್ಣಿಸಿಕೊಳ್ಳಲಾರ. ಜೊತೆಗೆ ಅದರೆಡೆಗೆ ತನಗಿರುವ ಆಕರ್ಷಣೆಯನ್ನು ಸಾಮಾನ್ಯ ಮನುಷ್ಯನೋರ್ವನ ಹೊಲಸು ತಿನ್ನುವ ಪ್ರಕ್ರಿಯೆಗೆ ಅವನು ಹೋಲಿಸುತ್ತಾನೆ. ಜೊತೆಗೆ, ಇತರ ರಕ್ತಪಿಶಾಚಿಗಳಂತೆ, ಎಡ್ವರ್ಡ್‌ಗೆ ನಿದ್ರೆ ಬರುವುದಿಲ್ಲ.ತನ್ನ ಜೊತೆಗಾರ ರಕ್ತಪಿಶಾಚಿಗಳ ತರಹ ವಿಶೇಷ ಲಕ್ಷಣಗಳನ್ನು ಒಳಗೊಳ್ಳುವುದರ ಜೊತೆಗೆ, ಎಡ್ವರ್ಡ್ ತನ್ನದೇ ಆದ ಕೆಲವೊಂದು ಸಾಮರ್ಥ್ಯಗಳನ್ನು ಹೊಂದಿದ್ದಾನೆ. ಕಲೆನ್‌ ಪರಿವಾರದವರ ಪೈಕಿ ಆತ ಅತ್ಯಂತ ವೇಗಿಯಾಗಿದ್ದು, ಅವರ ಪೈಕಿ ಯಾರನ್ನು ಬೇಕಾದರೂ ಹಿಂದಿಕ್ಕಬಲ್ಲ ಸಾಮರ್ಥ್ಯವನ್ನು ಹೊಂದಿದ್ದಾನೆ. ಬಹುಶಃ ತನ್ನ ಮಾನವ ಜೀವನದ ಪರಾನುಭೂತಿ ಶಕ್ತಿಯ ಪ್ರತಿಭೆಯ ಪರಿಣಾಮವಾಗಿ, ತನಗಿಂತ ಕೆಲವು ಮೈಲುಗಳೊಳಗಿನ ಅಂತರದಲ್ಲಿರುವ ಯಾರೇ ಒಬ್ಬರ ಮನಸ್ಸನ್ನು ಎಡ್ವರ್ಡ್ ಓದಬಲ್ಲವನಾಗಿದ್ದಾನೆ; ಬೆಲ್ಲಾ ಮಾತ್ರ ಈ ನಿಯಮಕ್ಕೆ ಏಕೈಕವಾಗಿ ಹೊರತಾಗಿದ್ದು, ಮೆಯೇರ್ ಹೇಳುವಂತೆ ಇದು ಬೆಲ್ಲಾ ಒಂದು ಖಾಸಗಿ ಮನಸ್ಸನ್ನು ಹೊಂದಿದ್ದರ ಪ್ರಯುಕ್ತವಾಗಿದೆ. ತನ್ನ 20 ಶತಮಾನದ ಆರಂಭದಲ್ಲಿನ ಮಾನವ ಜೀವನದಿಂದ ಬಂದಿರುವ ಕೆಲವೊಂದು ಸಾಂಪ್ರದಾಯಿಕ ಆಲೋಚನಾ ರೀತಿ ಮತ್ತು ಬಳಕೆತಪ್ಪಿದ ಮಾತಿನ ಶೈಲಿಗಳನ್ನು ಕೂಡ ಎಡ್ವರ್ಡ್‌ ಉಳಿಸಿಕೊಂಡಿದ್ದಾನೆ.ಎಡ್ವರ್ಡ್ ಒಬ್ಬ ಸಂಗೀತರಸಿಕನಾಗಿದ್ದು, ಪಿಯನೋವನ್ನು ಒಬ್ಬ ಪಾರಂಗತನಂತೆ ನುಡಿಸಬಲ್ಲ. ಸಂಗೀತದ ಒಂದು ವ್ಯಾಪಕ ಶ್ರೇಣಿಯನ್ನು ಅವನು ಆನಂದಿಸುತ್ತಾನೆ. ಶಾಸ್ತ್ರೀಯ, ಜಾಝ್‌, ಪ್ರಗತಿಶೀಲ ಲೋಹಸಂಗೀತ, ಪರ್ಯಾಯವಾದ ರಾಕ್‌, ಮತ್ತು ಪಂಕ್‌ ರಾಕ್‌ ಪ್ರಭೇದಗಳು ಇದರಲ್ಲಿ ಸೇರಿವೆಯಾದರೂ, ಹಳ್ಳಿಗಾಡಿನ ಸಂಗೀತ ಅವನಿಗಿಷ್ಟವಾಗುವುದಿಲ್ಲ. ಮುಖ್ಯವಾಹಿನಿಯ ಸಂಗೀತವಾಗಿ ಇಂಡೀ ರಾಕ್‌ಗೆ ಅವನು ಆದ್ಯತೆ ನೀಡುತ್ತಾನೆ, ಮತ್ತು ರಾಕ್‌ ಹಾಗೂ ಶಾಸ್ತ್ರೀಯ ಸಂಗೀತವನ್ನೂ ಆತ ಸಮಾನವಾಗಿ ಆಸ್ವಾದಿಸುತ್ತಾನೆ. ಅವನು ಟ್ವಿಲೈಟ್ ನಲ್ಲಿ ಉಲ್ಲೇಖಿಸುವಂತೆ, ಅರವತ್ತರ ದಶಕದ ಸಂಗೀತಕ್ಕಿಂತ ಐವತ್ತರ ದಶಕದ ಸಂಗೀತವನ್ನು ಅವನು ಇಷ್ಟಪಡುತ್ತಾನೆ, ಎಪ್ಪತ್ತರ ದಶಕದ ಸಂಗೀತವನ್ನು ಇಷ್ಟಪಡುವುದಿಲ್ಲ. ಆದರೆ ಎಂಬತ್ತರ ದಶಕದ ಸಂಗೀತವು "ಸಹನೀಯ"ವಾಗಿದ್ದವು ಎಂದು ಆತ ಹೇಳುತ್ತಾನೆ.ಕಾರುಗಳನ್ನು ಸಂಗ್ರಹಿಸುವುದು ಎಡ್ವರ್ಡ್‌ನ ಒಂದು ಹವ್ಯಾಸ. ಅವನು ಒಂದು ವೋಲ್ವೋ S60 R ಕಾರು ಮತ್ತು ಒಂದು "ವಿಶೇಷ ಸಂದರ್ಭ"ದ ಕಾರಾಗಿ ಅಸ್ಟೋನ್ ಮಾರ್ಟಿನ್ V12 ವ್ಯಾಂಕ್ವಿಷ್‌ನ್ನು ಹೊಂದಿದ್ದಾನೆ. ಅವನು ತನ್ನ ಸಹೋದರಿ ಆಲಿಸ್‌‌ಗೆ ಪೋರ್ಷೆ 911 ಟರ್ಬೋ ಕಾರನ್ನು ಎಕ್ಲಿಪ್ಸ್‌‌ ನಲ್ಲಿ ಉಡುಗೊರೆಯಾಗಿ ನೀಡಿದ್ದ. ಬೆಲ್ಲಾಳನ್ನು ಕೂಡಿಸಿಕೊಂಡು ಸವಾರಿ ಮಾಡಲು ಅವನು ಒಂದು ಮೋಟಾರ್ ಸೈಕಲ್‌ನ್ನು ಖರೀದಿಸಿದ. ಆದರೆ ನಂತರದಲ್ಲಿ ಅದನ್ನು ಜಾಸ್ಪರ್‌ಗೆ ಕೊಟ್ಟುಬಿಟ್ಟ. ಏಕೆಂದರೆ ಅವಳು ಜಾಕೋಬ್ ಜೊತೆಗೆ ಮೋಟಾರ್ ಸೈಕಲ್ ಸವಾರಿಯನ್ನು ಆನಂದಿಸುತ್ತಾಳೆ ಎಂಬುದು ಅವನಿಗೆ ಅರಿವಾಗಿತ್ತು.
ಹೊರಗಿನ ಕೊಂಡಿಗಳು
ವರ್ಗ:ಕಾಲ್ಪನಿಕತೆಯನ್ನು ಸ್ವೀಕರಿಸಿದವರು ವರ್ಗ:ಕಾಲ್ಪನಿಕ ಬರಹಗಳಲ್ಲಿನ ಪಾತ್ರಗಳು ವರ್ಗ:ಇಲ್ಲಿನೋಯಿಸ್, ಚಿಕಾಗೋದ ಕಾಲ್ಪನಿಕ ಪಾತ್ರಗಳು ವರ್ಗ:ವಾಶಿಂಗ್ಟನ್‌ನ (U.S. ಸಂಸ್ಥಾನ) ಕಾಲ್ಪನಿಕ ಪಾತ್ರಗಳು ವರ್ಗ:ಅತಿಮಾನುಷ ವೇಗದಲ್ಲಿ ಚಲಿಸುವ ಕಾಲ್ಪನಿಕ ಪಾತ್ರಗಳು ವರ್ಗ:ಅತಿಮಾನುಷ ಶಕ್ತಿಯನ್ನು ಹೊಂದಿದ ಕಾಲ್ಪನಿಕ ಪಾತ್ರಗಳು ವರ್ಗ:ಕಾಲ್ಪನಿಕ ಅಮರರು ವರ್ಗ:ಕಾಲ್ಪನಿಕ ಅನಾಥರು ವರ್ಗ:ಕಾಲ್ಪನಿಕ ದೂರಸಂವೇದಿಗಳು ವರ್ಗ:ಕಾಲ್ಪನಿಕ ರಕ್ತಪಿಶಾಚಿಗಳು ವರ್ಗ:ಕಾಲ್ಪನಿಕ ಬರಹಗಳಲ್ಲಿನ ರಕ್ತಪಿಶಾಚಿಗಳು ವರ್ಗ:ಟ್ವಿಲೈಟ್ ಸರಣಿಯ ಪಾತ್ರಗಳು ವರ್ಗ:ಕಾಲ್ಪನಿಕ ಸಂಗತಿಗಳು
דמדומים (רומן) Zmierzch (cykl)
ಮೇ ೧೬
ಮೇ ೧೬ - ಮೇ ತಿಂಗಳ ಹದಿನಾರನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೩೬ನೇ (ಅಧಿಕ ವರ್ಷದಲ್ಲಿ ೧೩೭ನೇ) ದಿನ.
ಹೊರಗಿನ ಸಂಪರ್ಕಗಳು
೧ ವರ್ಗ:ಮೇ
ಟೆಕ್‌ ಮಹೀಂದ್ರಾ
ಟೆಕ್‌ ಮಹೀಂದ್ರಾ ಲಿಮಿಟೆಡ್‌ [(ಟೆಕ್‌ M ) ಹಿಂದೆ ಮಹೀಂದ್ರಾ ಬ್ರಿಟಿಷ್‌ ಟೆಲಿಕಾಂ  (MBT  ಎಂಬುದಾಗಿ ಕರೆಯಲ್ಪಡುತ್ತಿತ್ತು)] ಎಂಬುದು ಒಂದು ಮಾಹಿತಿ ತಂತ್ರಜ್ಞಾನ ಸೇವಾದಾರ ಕಂಪನಿಯಾಗಿದ್ದು, ಭಾರತದ ಪುಣೆಯಲ್ಲಿ ತನ್ನ ಕೇಂದ್ರ ಕಾರ್ಯಾಲಯವನ್ನು ಹೊಂದಿದೆ. ಇದು ಮಹೀಂದ್ರಾ ಸಮೂಹ ಮತ್ತು UKಯ BT ಗ್ರೂಪ್‌ ಪಿಎಲ್‌ಸಿ ನಡುವಿನ ಒಂದು ಜಂಟಿ ಉದ್ಯಮವಾಗಿದ್ದು, ಇದರಲ್ಲಿನ ಸಾಮಾನ್ಯ ಷೇರಿನ ಪೈಕಿ M&M (ಮಹೀಂದ್ರಾ ಮತ್ತು ಮಹೀಂದ್ರಾ) 44%ನಷ್ಟು ಹಿಡುವಳಿಯನ್ನು ಹೊಂದಿದ್ದರೆ, BT 39%ನಷ್ಟು ಹಿಡುವಳಿಯನ್ನು ಹೊಂದಿದೆ. ಟೆಕ್‌ ಮಹೀಂದ್ರಾ ತನ್ನ ಕೇಂದ್ರ ಕಾರ್ಯಾಲಯವನ್ನು ಪುಣೆಯಲ್ಲಿ ಹೊಂದಿದೆ. ಕ್ಷಿಪ್ರವಾಗಿ ಬೆಳೆದಿರುವ ಟೆಕ್‌ ಮಹೀಂದ್ರಾ ಭಾರತದಲ್ಲಿನ 5ನೇ ಅತಿದೊಡ್ಡ ತಂತ್ರಾಂಶ ರಫ್ತುದಾರ (ನಾಸ್‌ಕಾಮ್‌, 2009) ಮತ್ತು ಭಾರತದಲ್ಲಿನ 1ನೇ ಅತಿದೊಡ್ಡ ದೂರಸಂಪರ್ಕ ತಂತ್ರಾಂಶ ಸರಬರಾಜುದಾರ (ವಾಯ್ಸ್‌ & ಡೇಟಾ, 2009) ಎಂಬ ಕೀರ್ತಿಗೆ ಪಾತ್ರವಾಗಿದೆ. 2010ರ ಮಾರ್ಚ್‌ ವೇಳೆಗೆ ಇದ್ದಂತೆ, ಇದು 33,524ಕ್ಕೂ ಹೆಚ್ಚಿನ ಉದ್ಯೋಗಿಗಳನ್ನು ಹೊಂದಿದೆ.
ದೂರಸಂಪರ್ಕ ಪರಿಹಾರೋಪಾಯಗಳನ್ನು ಒದಗಿಸುವಲ್ಲಿ ಪ್ರಧಾನ ಶಕ್ತಿಯನ್ನು ಹೊಂದಿರುವ ಟೆಕ್‌ ಮಹೀಂದ್ರಾ, ಒಂದು ವ್ಯಾಪಕ ಶ್ರೇಣಿಯ ಸೇವೆಗಳನ್ನು ಒದಗಿಸುತ್ತದೆ. ಅವುಗಳೆಂದರೆ: IT ಕಾರ್ಯತಂತ್ರ ಮತ್ತು ಸಮಾಲೋಚನೆ, ಯಂತ್ರವ್ಯವಸ್ಥೆಗಳ ಸಮಗ್ರೀಕರಣ, ಅನ್ವಯಿಕೆಯ ಅಭಿವೃದ್ಧಿ ಹಾಗೂ ನಿಭಾವಣೆ, BPO, ಮೂಲಭೂತ ಸೌಕರ್ಯ ನಿರ್ವಹಣೆ, ನಾಗರಿಕ ಸೇವೆಗಳು, ಜಾಲಬಂಧದ ಮಾರ್ಪಾಡಿನ ಪರಿಹಾರೋಪಾಯಗಳು ಹಾಗೂ ಸೇವೆಗಳು, ಮೌಲ್ಯವರ್ಧಿತ ಸೇವೆಗಳು ಮತ್ತು ಉತ್ಪನ್ನ ಎಂಜಿನಿಯರಿಂಗ್‌. ಟೆಕ್‌ ಮಹೀಂದ್ರಾ ISO 9008:2000 ಪ್ರಮಾಣಿತ ಕಂಪನಿಯಾಗಿದೆ ಮತ್ತು SEI-CMMi ಮಟ್ಟ 2 ಹಾಗೂ SEI-PCMMi ಮಟ್ಟ 3ರಲ್ಲಿ ಮೌಲ್ಯನಿರ್ಣಯವನ್ನು ಗಳಿಸಿದೆ. ಎಲ್ಲಾ ಅಭಿವೃದ್ಧಿ ಕೇಂದ್ರಗಳಾದ್ಯಂತವೂ ಟೆಕ್‌ ಮಹೀಂದ್ರಾ BS5543 ಪ್ರಮಾಣೀಕರಣವನ್ನೂ ಪಡೆದಿದೆ.
ಇದರ ಕೆಲವೊಂದು ಅತಿದೊಡ್ಡ ಗಿರಾಕಿಗಳ ಪೈಕಿ BT, AT&T, ಆಲ್ಕಾಟೆಲ್‌-ಲ್ಯೂಸೆಂಟ್‌ & O2 ಸೇರಿವೆ. ಇದರ ಆದಾಯಗಳ ಗಮನಾರ್ಹ ಭಾಗವು UKಯಿಂದ ಬರುತ್ತದೆಯಾದರೂ, US, ಯುರೋಪ್‌ ಭೂಖಂಡ, ANZ, ಕೆನಡಾ ಮತ್ತು ಮಧ್ಯಪ್ರಾಚ್ಯದಂಥ ಇತರ ಪ್ರಮುಖ ಆರ್ಥಿಕತೆಗಳಲ್ಲಿಯೂ ಕಂಪನಿಯು ಆಕ್ರಮಣಶೀಲವಾಗಿ ವಿಸ್ತರಣೆಯಾಗುತ್ತಿದೆ.
ಸತ್ಯಂ ಸವಾಲು ಕರೆ
2008-09ರ ಸತ್ಯಂ ಹಗರಣದ ನಂತರ, ಸತ್ಯಂ ಕಂಪ್ಯೂಟರ್‌ ಸರ್ವೀಸಸ್‌‌ಗೆ ಸಂಬಂಧಿಸಿದಂತೆ ಟೆಕ್‌ ಮಹೀಂದ್ರಾ ಸವಾಲು ಕರೆಯನ್ನು ಮುಂದುಮಾಡಿತು, ಹಾಗೂ ಓರ್ವ ಅಗ್ರಗಣ್ಯ ಸವಾಲು ಕರೆಕರ್ತನಾಗಿ ಹೊರಹೊಮ್ಮಿತು ಮತ್ತು ಈ ನಿಟ್ಟಿನಲ್ಲಿ ತನಗೆ ಓರ್ವ ಪ್ರಬಲ ಎದುರಾಳಿಯಾಗಿದ್ದ ಲಾರ್ಸನ್‌ & ಟೂಬ್ರೊ ಕಂಪನಿಯನ್ನು ಸೋಲಿಸಿತು. ಸತ್ಯಂ ಕಂಪ್ಯೂಟರ್‌ ಸರ್ವೀಸಸ್‌‌ ಕಂಪನಿಯಲ್ಲಿನ 31 ಪ್ರತಿಶತ ಹೂಡಿಕೆ ಹಣಕ್ಕಾಗಿ ಸಲ್ಲಿಸಲಾಗಿದ್ದ ಈ ಸವಾಲು ಕರೆಯಲ್ಲಿ ಟೆಕ್‌ ಮಹೀಂದ್ರಾ ಪ್ರತಿ ಷೇರಿಗೆ 59 ರೂಪಾಯಿ ಬೆಲೆಯನ್ನು ಪ್ರಸ್ತಾವಿಸಿತ್ತು. ಸವಾಲು ಕರೆಗಳ ಮೌಲ್ಯಮಾಪನವಾದ ನಂತರ, ಸರ್ಕಾರದಿಂದ-ನೇಮಿಸಲ್ಪಟ್ಟ ಸತ್ಯಂ ಕಂಪ್ಯೂಟರ್‌ನ ಮಂಡಳಿಯು 2009ರ ಏಪ್ರಿಲ್‌ರಂದು ಈ ರೀತಿಯಲ್ಲಿ ಘೋಷಿಸಿತು: "ಕಂಪನಿಯಲ್ಲಿನ ಒಂದು ನಿಯಂತ್ರಣದ ಪಾಲನ್ನು ಸ್ವಾಧೀನಪಡಿಸಿಕೊಳ್ಳುವ ಸಲುವಾಗಿ ಹಮ್ಮಿಕೊಳ್ಳಲಾಗಿದ್ದ ಈ ಪ್ರಕ್ರಿಯೆಯಲ್ಲಿ ಟೆಕ್‌ ಮಹೀಂದ್ರಾ ಲಿಮಿಟೆಡ್‌ನಿಂದ ನಿಯಂತ್ರಿಸಲ್ಪಡುತ್ತಿರುವ ಒಂದು ಅಂಗಸಂಸ್ಥೆಯಾದ ವೆಂಟರ್‌ಬೇ ಕನ್ಸಲ್‌ಟೆಂಟ್ಸ್‌ ಪ್ರೈವೇಟ್‌ ಲಿಮಿಟೆಡ್‌ನ್ನು ಅತಿಹೆಚ್ಚಿನ ಸವಾಲು ಕರೆಕರ್ತನಾಗಿ ಸತ್ಯಂ ಕಂಪ್ಯೂಟರ್‌ನ ನಿರ್ದೇಶಕರ ಮಂಡಳಿ ಆರಿಸಿದ್ದು, ಇದು ಗೌರವಾನ್ವಿತ ಕಂಪನಿ ಕಾನೂನು ಮಂಡಳಿಯ ಅನುಮೋದನೆಗೆ ಒಳಪಡಬೇಕಾಗಿರುತ್ತದೆ." ಜನರ ಸಂಖ್ಯೆಯನ್ನು ಮಾನದಂಡವಾಗಿ ತೆಗೆದುಕೊಂಡಾಗ ತನ್ನ ಗಾತ್ರಕ್ಕಿಂತ ಪ್ರಾಯಶಃ ಎರಡು ಪಟ್ಟು ದೊಡ್ಡದಿರುವ ಒಂದು ಕಂಪನಿಯಾದ ಸತ್ಯಂನ ಮಾರಾಟದಲ್ಲಿ, ತನ್ನ ಅಂಗಸಂಸ್ಥೆಯೊಂದರ ಮೂಲಕ ಟೆಕ್‌ ಮಹೀಂದ್ರಾ ವಿಜಯಶಾಲಿಯಾಗಿ ಹೊರಹೊಮ್ಮಿತು.
ಸತ್ಯಂನಲ್ಲಿನ 31 ಪ್ರತಿಶತದಷ್ಟಿರುವ ಒಂದು ಹೂಡಿಕಾ ಹಣಕ್ಕೆ ಸಂಬಂಧಿಸಿದಂತೆ ಸಾಮಾನ್ಯ ಷೇರುಗಳ ಒಂದು ಆದ್ಯತಾ ನೀಡಿಕೆಯ ಮೂಲಕ 17.6 ಶತಕೋಟಿ ಭಾರತೀಯ ರೂಪಾಯಿಗಳನ್ನು (354 ದಶಲಕ್ಷ US$) ಟೆಕ್‌ ಮಹೀಂದ್ರಾ ಪಾವತಿಸಲಿದೆ. ಸತ್ಯಂನ ಇತರ ಷೇರುದಾರರಿಗೆ ಸಾರ್ವಜನಿಕ ನೀಡಿಕೆಯೊಂದನ್ನು ನೀಡುವ ಮೂಲಕ, ಮತ್ತೆ 20 ಪ್ರತಿಶತ ಸಾಮಾನ್ಯ ಷೇರುಗಳನ್ನೂ ಸಹ ಇದು ಸ್ವಾಧೀನಪಡಿಸಿಕೊಳ್ಳಲಿದೆ.ಸತ್ಯಂನಲ್ಲಿನ ಹೂಡಿಕೆ ಹಣದ ಒಂದು ಬಹುಭಾಗವನ್ನು ಸ್ವಾಧೀನಪಡಿಸಿಕೊಳ್ಳಲು ಟೆಕ್‌ ಮಹೀಂದ್ರಾ ಅನುಸರಿಸುತ್ತಿರುವ ಈ ಕ್ರಮದಿಂದಾಗಿ ದೂರಸಂಪರ್ಕಗಳ ಉದ್ಯಮದಿಂದ ಹೊರಗಿನ ಗಿರಾಕಿಗಳು ಆಸಕ್ತಿ ಕಳೆದುಕೊಳ್ಳಬಹುದು ಎಂದು ವಿಶ್ಲೇಷಕರು ಅಭಿಪ್ರಾಯಪಟ್ಟಿದ್ದಾರೆ. ಆದರೆ ಟೆಕ್‌ ಮಹೀಂದ್ರಾದ ಕೆಲವೊಂದು ಆಯಕಟ್ಟಿನ ವ್ಯವಸ್ಥಾಪಕರು ತಾವು ನಿರ್ವಹಿಸಿದ ಹಿಂದಿನ ಉದ್ಯೋಗಗಳಿಂದಾಗಿ ಇತರ ಉದ್ಯಮಗಳಲ್ಲಿನ ಅನುಭವವನ್ನು ಹೊಂದಿದ್ದಾರೆ ಎಂಬುದು ನಯ್ಯರ್‌ ಅಭಿಪ್ರಾಯ.
ಮಹೀಂದ್ರಾ ಸತ್ಯಂ ಎಂಬುದಾಗಿ ಬದಲಾಯಿಸಲ್ಪಟ್ಟ ಸತ್ಯಂ
2009ರ ಜೂನ್‌ 21ರಂದು, ಟೆಕ್‌ ಮಹೀಂದ್ರಾ ಕಂಪನಿಯ ಪರವಾಗಿ ಸತ್ಯಂ ಸವಾಲು ಕರೆಯ ಫಲಿತಾಂಶಗಳು ಬಂದುದನ್ನು ಅನುಸರಿಸಿ, ಸತ್ಯಂ ಕಂಪ್ಯೂಟರ್‌ ಸರ್ವೀಸಸ್‌ ಲಿಮಿಟೆಡ್‌ (NYSE: SAY) "ಮಹೀಂದ್ರಾ ಸತ್ಯಂ" ಎಂಬ ತನ್ನ ಹೊಸ ಬ್ರಾಂಡ್‌ ಗುರುತನ್ನು ಅನಾವರಣಗೊಳಿಸಿತು.
ಅಂಗಸಂಸ್ಥೆಗಳು
ಸದರಿ ಕಂಪನಿಯ ಅಂಗಸಂಸ್ಥೆಗಳಲ್ಲಿ ಇವು ಸೇರಿವೆ: ಟೆಕ್‌ ಮಹೀಂದ್ರಾ (ಅಮೆರಿಕಾಸ್‌) ಇಂಕ್‌, ಟೆಕ್‌ ಮಹೀಂದ್ರಾ GmbH, ಟೆಕ್‌ ಮಹೀಂದ್ರಾ (ಸಿಂಗಪೂರ್‌) ಪ್ರೈವೇಟ್‌ ಲಿಮಿಟೆಡ್‌, ಟೆಕ್‌ ಮಹೀಂದ್ರಾ (R & D ಸರ್ವೀಸಸ್‌) ಲಿಮಿಟೆಡ್‌, ಟೆಕ್‌ ಮಹೀಂದ್ರಾ (ಥೈಲೆಂಡ್‌) ಲಿಮಿಟೆಡ್‌ ಮತ್ತು PT ಟೆಕ್‌ ಮಹೀಂದ್ರಾ ಇಂಡೋನೇಷ್ಯಾ. ಉದ್ಯಮ ಮತ್ತು ಸೇವಾದಾರರಿಗಾಗಿ ಮುಂದಿನ ಪೀಳಿಗೆಯ, ವಾಹಕ-ದರ್ಜೆಯ, ಸಂಯೋಜಿತ ಜಾಲಬಂಧದ ಭದ್ರತಾ ಪರಿಹಾರೋಪಾಯಗಳನ್ನು ಅಭಿವೃದ್ಧಿಪಡಿಸುವ ಐಪಾಲಿಸಿ ನೆಟ್‌ವರ್ಕ್ಸ್‌ ಪ್ರೈವೇಟ್‌ ಲಿಮಿಟೆಡ್‌ನ್ನು (ಐಪಾಲಿಸಿ ನೆಟ್‌ವರ್ಕ್ಸ್‌ ಲಿಮಿಟೆಡ್ ಎಂಬುದಾಗಿ ಮರುನಾಮಕರಣಗೊಂಡಿತು) 2007ರ ಜನವರಿಯಲ್ಲಿ ಕಂಪನಿ ಸ್ವಾಧೀನಪಡಿಸಿಕೊಂಡಿತು. 2008ರ ಜುಲೈನಲ್ಲಿ ಪ್ರಕಟಣೆಯೊಂದನ್ನು ನೀಡಿದ ಟೆಕ್‌ ಮಹೀಂದ್ರಾ ಲಿಮಿಟೆಡ್‌, ಕಂಪನಿಯ ಒಂದು ಸಂಪೂರ್ಣ ಸ್ವಾಮ್ಯದ ಅಂಗಸಂಸ್ಥೆಯಾದ USAಯ ಟೆಕ್‌ ಮಹೀಂದ್ರಾ (R&D ಸರ್ವೀಸಸ್‌) ಇಂಕ್‌, ಕಂಪನಿಯ ಒಂದು ಸಂಪೂರ್ಣ ಸ್ವಾಮ್ಯದ ಅಂಗಸಂಸ್ಥೆಯೂ ಆಗಿರುವ USAಯ ಟೆಕ್‌ ಮಹೀಂದ್ರಾ ಅಮೆರಿಕಾಸ್‌ ಇಂಕ್‌ ಜೊತೆಯಲ್ಲಿ ವಿಲೀನಗೊಂಡಿದೆ ಎಂದು ಘೋಷಿಸಿತು.
ಪ್ರತಿಸ್ಪರ್ಧಿಗಳು
ಇದರ ಪ್ರತಿಸ್ಪರ್ಧಿಗಳೆಂದರೆ, ಟಾಟಾ ಕನ್ಸಲ್ಟೆನ್ಸಿ ಸರ್ವೀಸಸ್‌, ಕಾಗ್ನಿಜೆಂಟ್‌ ಟೆಕ್ನಾಲಜಿ ಸಲ್ಯೂಷನ್ಸ್‌, ಅರಿಸೆಂಟ್‌, ಇನ್ಫೋಸಿಸ್‌, ವಿಪ್ರೋ, HCL ಟೆಕ್ನಾಲಜೀಸ್‌, ಆಲ್ಕಾಟೆಲ್‌ ಲ್ಯೂಸೆಂಟ್‌.
ವಿಶ್ವವ್ಯಾಪಿ ತಾಣಗಳು
ಟೆಕ್‌ ಮಹೀಂದ್ರಾದ ಜಾಗತಿಕ ಹೆಜ್ಜೆಗುರುತು 14 ದೇಶಗಳಲ್ಲಿ 24 ತಾಣಗಳಿಗೆ ಹಬ್ಬಿಕೊಂಡಿದ್ದು, ಅಮೆರಿಕಾ ಖಂಡಗಳು, ಯುರೋಪ್‌, ಮಧ್ಯಪ್ರಾಚ್ಯ, ಆಫ್ರಿಕಾ ಮತ್ತು ಏಷ್ಯಾ-ಪೆಸಿಫಿಕ್‌ನಲ್ಲಿನ 11 ಅತ್ಯಾಧುನಿಕ ಅಭಿವೃದ್ಧಿ ಕೇಂದ್ರಗಳು ಮತ್ತು 13 ಮಾರಾಟ ಕಚೇರಿಗಳು ಇವುಗಳಲ್ಲಿ ಸೇರಿವೆ.
ಬಾಹ್ಯ ಕೊಂಡಿಗಳು
ವರ್ಗ:ಭಾರತದ ತಂತ್ರಾಂಶ ಕಂಪನಿಗಳು ವರ್ಗ:ಬಾಂಬೆ ಸ್ಟಾಕ್‌ ವಿನಿಮಯ ಕೇಂದ್ರದಲ್ಲಿ ಪಟ್ಟಿಮಾಡಲ್ಪಟ್ಟಿರುವ ಕಂಪನಿಗಳು ವರ್ಗ:1986ರಲ್ಲಿ ಸ್ಥಾಪನೆಯಾದ ಕಂಪನಿಗಳು ವರ್ಗ:ಹೊರಗುತ್ತಿಗೆಯ ಕಂಪನಿಗಳು ವರ್ಗ:ಮುಂಬಯಿ ಮೂಲದ ತಂತ್ರಾಂಶ ಕಂಪನಿಗಳು
ಮೇಜರ್ ಧ್ಯಾನ್‌ಚಂದ್ ಖೇಲ್ ರತ್ನ ಪ್ರಶಸ್ತಿ
ಪ್ರಶಸ್ತಿ ವಿವರ
ಮೇಜರ್ ಧ್ಯಾನ್‌ಚಂದ್ ಖೇಲ್ ರತ್ನ ಪ್ರಶಸ್ತಿ ಇದು ಭಾರತ ಸರ್ಕಾರ ಕ್ರೀಡೆಯಲ್ಲಿ ಅತ್ಯುನ್ನತ ಸಾಧನೆ ಮಾಡಿದವರಿಗೆ ಕೊಡುವ ಪ್ರಶಸ್ತಿ.
ಪ್ರಶಸ್ತಿ ಪುರಸ್ಕೃತರ ಪಟ್ಟಿ
ವರ್ಗ:ಕ್ರೀಡಾ ಪ್ರಶಸ್ತಿಗಳು
ಮೇ ೧೭
ಹೊರಗಿನ ಸಂಪರ್ಕಗಳು
೧ ವರ್ಗ:ಮೇ
ಮುಘಲಾಯಿ ಪರಾಠಾ
thumb|ಮುಘಲಾಯಿ ಖೀಮಾ ಪರಾಠಾ ಮುಘಲಾಯಿ ಪರಾಠಾ ಒಂದು ಜನಪ್ರಿಯ ಬಂಗಾಳಿ ಬೀದಿ ಆಹಾರವಾಗಿದೆ, ವಿಶೇಷವಾಗಿ ಬಾಂಗ್ಲಾದೇಶ ಮತ್ತು ಪಶ್ಚಿಮ ಬಂಗಾಳದಲ್ಲಿ. ಇದು ಕೀಮಾ (ಕೊಚ್ಚಿದ ಮಾಂಸ), ಮೊಟ್ಟೆ, ಈರುಳ್ಳಿ ಹಾಗೂ ಮೆಣಸಿನ ಹೂರಣದಿಂದ ವರ್ಧಿತವಾದ ಒಂದು ಮೃದು, ಕರಿದ ಬ್ರೆಡ್ ಆಗಿರಬಹುದು; ಅಥವಾ ಇದೇ ಅಥವಾ ಹೋಲುವ ಪದಾರ್ಥಗಳಿಂದ ತುಂಬಿದ ಪರಾಠಾ ಆಗಿರಬಹುದು.
ಇತಿಹಾಸ
ಮುಘಲಾಯಿ ಪರಾಠಾ ಮುಘಲ್ ಸಾಮ್ರಾಜ್ಯದ ಅವಧಿಯಲ್ಲಿ ಅವಿಭಾಜಿತ ಬಂಗಾಳವನ್ನು ಪ್ರವೇಶಿಸಿದ ಮುಘಲಾಯಿ ಖಾದ್ಯಗಳಲ್ಲಿ ಒಂದಾಗಿತ್ತು. ಮುಘಲ್ ಆಳ್ವಿಕೆಯು ಗ್ರಾಮೀಣ ಬಾಂಗ್ಲಾದೇಶಕ್ಕಿಂತ ಬಹುತೇಕವಾಗಿ ಢಾಕಾದ ಪಾಕಪದ್ಧತಿ ಮೇಲೆ ಪ್ರಭಾವ ಬೀರಿತು. ಬ್ರಿಟಿಷ್ ಆಳ್ವಿಕೆಯ ಅವಧಿಯಲ್ಲಿ, ಇದು ಕಲ್ಕತ್ತಾದಲ್ಲಿ ಒಂದು ಜನಪ್ರಿಯ ತಿಂಡಿ ಆಹಾರವಾಯಿತು.
ಬಳಸುವ ಪದಾರ್ಥಗಳು
ಮುಘಲಾಯಿ ಪರಾಠಾದ ತಯಾರಿಕೆಯಲ್ಲಿ ಬಳಸಲಾದ ಪದಾರ್ಥಗಳು ಗೋಧಿ ಹಿಟ್ಟು, ತುಪ್ಪ, ಮೊಟ್ಟೆಗಳು, ಸಣ್ಣಗೆ ಕತ್ತರಿಸಿದ ಈರುಳ್ಳಿ, ಕತ್ತರಿಸಿದ ಹಸಿ ಮೆಣಸಿನಕಾಯಿ ಮತ್ತು ಕತ್ತರಿಸಿದ ಕೊತ್ತಂಬರಿಯನ್ನು ಒಳಗೊಳ್ಳಬಹುದು. ಕೆಲವು ರೂಪಗಳಲ್ಲಿ ಕೆಲವೊಮ್ಮೆ ಕೋಳಿಮಾಂಸ ಅಥವಾ ಆಡುಮಾಂಸದ ಕೀಮಾವನ್ನು ಕೂಡ ಬಳಸಲಾಗುತ್ತದೆ.
ವೈ.ಎನ್.ಕೃಷ್ಣಮೂರ್ತಿ
ವೈಯೆನ್ಕೆ ಎಂದೇ ಪರಿಚಿತರಾದ ಹಿರಿಯ ಪತ್ರಕರ್ತ ವೈ.ಎನ್.ಕೃಷ್ಣಮೂರ್ತಿ ವೃತ್ತಿ ಜೀವನವನ್ನು ಆರಂಭಿಸಿದ್ದು ದೇಶಬಂಧು ಪತ್ರಿಕೆಯ ಮೂಲಕ. ಪ್ರಜಾವಾಣಿಯ ಆರಂಭದ ದಿನಗಳಲ್ಲೇ ಟಿ.ಎಸ್.ರಾಮಚಂದ್ರರಾವ್ ಜತೆಗೂಡಿದ ವೈಯೆನ್ಕೆ ಹಂತ ಹಂತವಾಗಿ ಉಪಸಂಪಾದಕ, ಮುಖ್ಯ ಉಪಸಂಪಾದಕ, ಉಪ ಸುದ್ದಿಸಂಪಾದಕ, ಸುದ್ದಿ ಸಂಪಾದಕ ಹುದ್ದೆಗೇರಿದರು. ಟಿಯೆಸ್ಸಾರ್ ನಿಧನದ ನಂತರ ಪ್ರಜಾವಾಣಿ ಸಂಪಾದಕರಾದ ವೈಯೆನ್ಕೆ ಪತ್ರಿಕೆಯನ್ನು ಯಶಸ್ವಿಯಾಗಿ ಮುನ್ನಡೆಸಿದರು. ಸಾಹಿತ್ಯ, ಕಲೆ ಹಾಗೂ ಚಲನಚಿತ್ರರಂಗದಲ್ಲಿ ತೀವ್ರ ಆಸಕ್ತಿಯಿದ್ದ ವೈಯೆನ್ಕೆ ಗಿರೀಶ್ ಕಾರ್ನಾಡ್, ಬಿ.ವಿ.ಕಾರಂತ, ಪಿ.ಲಂಕೇಶ್, ಸಿ.ಆರ್.ಸಿಂಹ, ಅನಂತನಾಗ್ ಮುಂತಾದವರಿಗೆ ಆತ್ಮೀಯ ಸ್ನೇಹಿತ ಹಾಗೂ ಮಾರ್ಗದರ್ಶಿಯಾಗಿದ್ದರು. ನವ್ಯ ಹಾಗೂ ನವ್ಯೋತ್ತರ ಸಾಹಿತಿಗಳಿಗೆ ಆತ್ಮೀಯ ಬಂಧುವಾಗಿದ್ದರು. ಸಾಪ್ತಾಹಿಕ ಪುರವಣಿಯ ಮೂಲಕ ಬಿ.ಸಿ.ರಾಮಚಂದ್ರ ಶರ್ಮ, ಸುಮತೀಂದ್ರ ನಾಡಿಗ, ಹೆಚ್.ಎಸ್.ಬಿಳಿಗಿರಿ ಮತ್ತಿತರ ಲೇಖಕರ ಬರಹಗಳನ್ನು ಪ್ರಕಟಿಸಿದರು. `ಪ್ರಜಾವಾಣಿ' ಪತ್ರಿಕೆಗೆ ವೈಯೆನ್ಕೆ ಬರೆಯುತ್ತಿದ್ದ ಮೂರನೆಯ ಸಂಪಾದಕೀಯ ಹಾಸ್ಯದ ನವಿರಿನೊಂದಿಗೆ ಪ್ರಚಲಿತ ಸಮಸ್ಯೆಗಳನ್ನು ವಿಶ್ಲೇಷಿಸುವ ಹೊಸ ಸಂಪ್ರದಾಯವನ್ನು ಹುಟ್ಟುಹಾಕಿತು. ಅವರು ಸೃಷ್ಟಿಸಿದ ಘಾ ಕನ್ನಡ ಸಾರಸ್ವತ ಲೋಕದಲ್ಲಿ ಇಂದಿಗೂ ಚಾಲ್ತಿಯಲ್ಲಿದ್ದಾನೆ. ಹನಿಗವನಗಳನ್ನು ಬಹಳ ಹಿಂದಿನಿಂದಲೂ ಪ್ರಚುರ ಪಡಿಸಿದ ಕೀರ್ತಿ ವೈಯೆನ್ಕೆಯವರದು. ಪದಗಳನ್ನು ಮಥಿಸಿ ಮಥಿಸಿ ಹೊಸ ಅರ್ಥವನ್ನು ಹುಡುಕುವ, ಪದಗಳೊಂದಿಗೆ `ಪನ್' ಮಾಡುವ ಕಲೆ ಅವರಿಗೆ ಕರಗತವಾಗಿತ್ತು. ಮದ್ಯ ಸೇವನೆಗೆ ಹೊಸ ವ್ಯಾಖ್ಯಾನವನ್ನು ಬರೆದ ವೈಯೆನ್ಕೆ ಇಂಗ್ಲಿಷ್‌ನಲ್ಲಿದ್ದ `ರೌಂಡ್'ಗೆ `ಗುಂಡು' ಎಂದು ಸೂಚಿಸಿದವರು. ಇಂದು `ಮದ್ಯ ಸೇವನೆ'ಗೆ ಪರ್ಯಾಯವಾಗಿ `ಗುಂಡು ಹಾಕುವುದು' ಎಂದೇ ಜನಪ್ರಿಯವಾಗಲು ವೈಯೆನ್ಕೆ ಕಾರಣರಾದರು. ಹೊಸ ಬರಹಗಾರರನ್ನು, ಹೊಸ ಪತ್ರಕರ್ತರನ್ನು ಉತ್ತೇಜಿಸುವ ಮೂಲಕ ಪತ್ರಿಕೋದ್ಯಮಕ್ಕೆ ಅತ್ಯುತ್ತಮ ಕೊಡುಗೆಯನ್ನು ನೀಡಿದ್ದಾರೆ. `ಪ್ರಜಾವಾಣಿ'ಯಿಂದ ನಿವೃತ್ತಿಯಾದ ನಂತರ ಉದಯವಾಣಿ ಪತ್ರಿಕೆಗೆ ಅವರು ಬರೆಯುತ್ತಿದ್ದ `Wonder-ಕಣ್ಣು' ಅಂಕಣ ಬರಹಕ್ಕೊಂದು ಹೊಸ ರೂಪ ನೀಡಿತು. ಕನ್ನಡವಲ್ಲದೆ ತಾವು ಓದಿದ ಇಂಗ್ಲಿಷ್ ಭಾಷೆಯ ವಿಭಿನ್ನ ಕೃತಿಗಳನ್ನು ಈ ಅಂಕಣದಲ್ಲಿ ಅವರು ಪರಿಚಯಿಸುತ್ತಿದ್ದರು. ಖಾದ್ರಿ ಶಾಮಣ್ಣನವರ ನಿಧನದಿಂದ ತೆರವಾದ ಕನ್ನಡಪ್ರಭ ಸಂಪಾದಕರ ಸ್ಥಾನವನ್ನು ತುಂಬಿದ ವೈಯೆನ್ಕೆ, ಪತ್ರಿಕೆಗೆ ಹೊಸ ಸಾಂಸ್ಕೃತಿಕ ಸ್ವರೂಪವನ್ನು ನೀಡಿದರು. `Wonder-ಕಣ್ಣು' ಅಂಕಣವನ್ನು ಇಲ್ಲಿ ಮುಂದುವರಿಸಿದರು. ಅವರ ಉತ್ತೇಜನದಿಂದ ಪತ್ರಿಕೋದ್ಯಮದಲ್ಲಿ ಯಶಸ್ಸು ಕಂಡ ಪ್ರಮುಖರೆಂದರೆ ಜಿ.ಎಸ್.ಸದಾಶಿವ, ವಿಶ್ವೇಶ್ವರ ಭಟ್, ಹೆಚ್.ಗಿರೀಶ್‌ರಾವ್ ಮುಂತಾದವರು.